הוועדה לענייני ביקורת המדינה, כנסת 18, פרוטוקול מספר 238, 2012-01-30 09:30

רוני בר-און: בוקר טוב לשרת החקלאות ופיתוח הכפר.

רוני בר-און: אני מתכבד לפתוח את ישיבת הוועדה לענייני ביקורת המדינה.

רוני בר-און: נושא הדיון הוא ניהול ענף הדיג – דוח מבקר המדינה 61ב וגם בקשה דחופה לסדר היום (דיון מהיר): אי יישום דוח מבקר המדינה מס' 61ב בנושא אגף הדיג של חבר הכנסת שלמה מולה.

רוני בר-און: אני מודה לשרה ולמנכ"ל המשרד שהגיעו כולם; למר ענר, משנה למנכ"ל ומנהל החטיבה במשרד מבקר המדינה, לחברי הכנסת שהגיעו לדיון.

רוני בר-און: מתווה הדיון יהיה כדלקמן: אני אפתח בהצגת נושא הדיון; אחר כך ככל שמר ענר או מי מטעמו ירצה להוסיף דברים, גם הוא יוזמן לעשות כן.

רוני בר-און: אחר כך, גברתי השרה, יישמע דבר המשרד ככל שאת תבחרי לעשות או ככל שתורי למי מאנשייך לעשות כן.

רוני בר-און: אני הבטחתי למנכ"ל המשרד שצריך להגיע בדחיפות לישיבת מועצת המנהל - -

יוסי ישי: בגלל חשיבות העניין אני לא אעזוב לפני שהישיבה תסתיים.

רוני בר-און: אני עוד הבטחתי שאני אשחרר אותך - -

יוסי ישי: בגלל חשיבות העניין אני אשאר פה עד הסוף גם אם זה יהיה על חשבון הישיבה הבאה.

רוני בר-און: אני מאוד מכבד את זה, רק אני אמרתי שכדי למנוע תקלה אחרת שנוגעת למילוי תפקידך, על-פי הכללים שקבעה מדינת ישראל- -

יוסי ישי: חשבתי שזה מספיק חשוב שאני אוותר על הישיבה הבאה.

רוני בר-און: בסדר, אבל תן לי להשלים את המשפט של מה שאני הבטחתי לך.

רוני בר-און: נכון שבדרך כלל מתייחסים להבטחות של אנשי ציבור כלעורבא פרח – מכל מקום, להבטחות שלי אני מתייחס בכובד ראש ומתכוון למלא אותם.

רוני בר-און: אם אתה בוחר אחרת, זאת זכותך שאתה תישמע מחוץ לסדר הדיון כדי תוכל לקום וללכת.

רוני בר-און: אם אתה מחליט אחרת זה כמובן עניינך, ואני מכבד את זה.

רוני בר-און: כך או כך, אני מבקש מכל הנוכחים באולם שגם אם לא יישמעו דברים שלא ממש עולים בקנה אחד עם מה שהם חושבים שיתאזרו בסבלנות.

רוני בר-און: כולם ידברו, ואני אבטיח שהם ידברו בלי שאחרים יפריעו להם.

רוני בר-און: אם כן, הנושא הוא ניהול ענף הדיג, והמצע לדיון או הבסיס הנורמטיבי של הדיון הוא הדיון במעקב על דוח המבקר וגם הצעה דחופה לסדר של חבר הכנסת מולה.

רוני בר-און: בגדול הרעיון המסדר של הביקורת הוא המצב הקשה שמראה שיש ירידה ניכרת בכמות הדגה בעלת הערך המסחרי בחופי ישראל.

רוני בר-און: בעשור האחרון שהחל בשנת 2000 שלל הדיג במדינת ישראל ירד בכמויות של למעלה מ-80%, ומשרד החקלאות ופיתוח הכפר וגם המומחים באקדמיה סבורים שכמות הדגה המסחרית קרובה להכחדה.

רוני בר-און: אם נשווה נתונים, ב-2005 צריכת דגי המאכל בישראל הייתה כ-72 טונות בשנה, וכמות הדגים המיובאים בשנת 2009 הגיעה ל-60 אלף טון.

רוני בר-און: רובם באים כמוצר קפוא באופן שמתחרה בדגה הטרייה שמיוצרת בארץ בבריכות הדגים.

רוני בר-און: האגף הבכיר לדיג ולחקלאות מים הוא חלק ממשרד החקלאות.

רוני בר-און: הם שניהם כפופים למנכ"ל, והם כפופים – תקשיבו טוב – לפקודת הדיג משנת 1937.

רוני בר-און: נדמה לי שזאת ההוראה הסטטוטורית השנייה בוותיקות שלה במציאות הישראלית.

רוני בר-און: הדבר היחיד שהוא אנאכרוניסטי במידה כזאת במדינת ישראל ואולי קצת יותר, זה פקודת העיריות מ-34'.

רוני בר-און: לא בטוח שבחדר הזה נמצאים אנשים שנולדו בשנים האלה, ואם כן, אני מיד מתנצל בפניהם.

רוני בר-און: פקודת היערות זה מ-27'.

רוני בר-און: בסדר, אם מה שאנחנו רוצים במדינת ישראל זה שהעיריות וענף מסחרי כל כך חשוב כמו הדיג יתנהלו כמו היערות והאגודות השיתופיות אז באמת אולי יש עוד משהו משנת 1800, אם נמצא.

רוני בר-און: אל תעבירו לי פתקים לעשות תחרות מה יותר ישן.

רוני בר-און: אז טעיתי, זה לא הכי ישן, בסדר?

רוני בר-און: יש גם זה וגם זה וגם זה.

רוני בר-און: שום דבר שצריך להתגאות בו.

רוני בר-און: אני יכול לומר את זה ממכון שבתי כמחוקק.

רוני בר-און: אנחנו כבר היינו צריכים לסדר שהתאריכים יהיו שונים.

רוני בר-און: תקופת הביקורת נוגעת לפברואר-אוגוסט 2010, לא 1910.

רוני בר-און: באותה פקודה הוטל על שר החקלאות לנהל את מה שכונה "דיג בר קימא" בים התיכון, בכינרת ובמפרץ אילת.

רוני בר-און: הבדיקה מעלה, אם לומר את התוצאה בקליפת אגוז – תפקוד לקוי או ניהול לקוי של המטלה הזאת.

רוני בר-און: נעבור ים-ים.

רוני בר-און: ים-ים וצרותיו.

רוני בר-און: הדיג בכינרת: באותו עשור של שנות ה-2000 נמצאת ירידה של עשרות אחוזים מדי שנה של הדגים שהם בעלי ערך מסחרי בכינרת.

רוני בר-און: ב-2008 נדוגו בכינרת 224 טונות לעומת כמעט פי עשרה – 2,163 טונות ב-1998.

רוני בר-און: אם סופרים את החשבון אחורה זאת ירידה של 90%.

רוני בר-און: הביקורת מעלה ליקויים רבים בתפקוד אגף הדיג, כמו: לא היו אישורים לעבודה בשבת או חלופה מתאימה; הפיקוח על הדיג: סקרי איסוף לא בוצעו על-פי התכנון ובכך לא נמצאה אפקטיבית מניעת הדיג הבלתי חוקי.

רוני בר-און: בין היתר נסקר עניין של שימוש ברשתות דיג אי תקניות ככאלה שמעלות בחכה או ברשת גם דגים קטנים ודגים צעירים, וכך נפגע פוטנציאל הגדילה של דגי האמנון והבורי.

רוני בר-און: מבקר המדינה הלך מהלך שצריך להצדיע לו, הוא לא עניין שבשגרה – והטיל את האחריות על מנהל אגף הדיג, מר אנג'וני, שלא התייעץ ולא עשה את מה שצריך לעשות בעניין זה של תקינות רשתות הדיג.

רוני בר-און: נקבע כי אגף הדיג לא ניהל את הדיג בכינרת באופן תקין, והוא אחד האחראים להידרדרות מצב הדגה בכינרת.

רוני בר-און: בעונת הדיג של 2010-2009 התבצעו רק אכיפה חלקית ופיקוח חלקי של איסור הדיג, קרי דגי האמנון, הגליל בתקופת הקינון וההטלה שלהם.

רוני בר-און: אין צריך להרחיב בעניין חומרת הפגיעה ומידת הפגיעה במצב הדגה בכינרת כתוצאה מכך.

רוני בר-און: נסקר גם עניין הנזק של הקורמורנים, עופות בר נודדים, שניזונים מדגת הכינרת.

רוני בר-און: חרף סיכום של מנכ"ל רשות הטבע והגנים ומנכ"ל משרד החקלאות להוציא לפועל תוכנית לגירוש קורמורנים גם משמורות טבע, ואנחנו נרצה לדעת מה הסטטוס של הדבר הזה.

רוני בר-און: בשנת 2008 הגיעה הירידה בדגה לשפל חסר תקדים, ועקב כך נזדעקה הממשלה והחליטה ב-18 באפריל 2010 להפסיק את הדיג בכינרת למשך שנתיים.

רוני בר-און: החלטה זאת התבססה על המלצת הצוות שמינו בדצמבר 2009, מנכ"ל המשרד להגנת הסביבה וכן מנכ"ל משרד החקלאות.

רוני בר-און: אנחנו נרצה לדעת מה עם העניין הזה.

רוני בר-און: מה עם הליקויים שמצאה הביקורת בעבודת הצוות האחראית על הכנת תוכנית החירום להצלת הדיג בכינרת?

רוני בר-און: לא ביקש, וכנראה, גם לא קיבל ייעוץ משפטי, הגם שמדובר בתוכנית מורכבת שמצריכה מעצם טיבה ליווי משפטי משום שלהשפעה שלה יש אפקט פעמון מאוד רחב גם על תחומי עיסוק וגם על עבודה וכיוצא באלה.

רוני בר-און: חרף כך לא נעשה מאומה בעניין הזה.

רוני בר-און: נקבע שלא כל חברי הצוות נפגשו עם כל הגורמים המקצועיים, וממילא לא נכתבו גם פרוטוקולים.

רוני בר-און: לכן מתקשים בביקורת להבין, וגם אני מוכרח להצטרף לזה, איך זרם המידע לאותם חברי צוות שלא נכחו בפגישות ולכאורה היו אמורים - - - הדיג בכינרת, למרות מה שאמרתי בעניין ההחלטה, נמשך ללא הגבלה גם בשנת 2011.

רוני בר-און: זה אולי לא מונח לפתחו של משרד החקלאות לבד, אבל ועדת הכלכלה לא אישרה את תיקון התקנות בגלל מחלוקת על תמיכה שתינתן לדייגים ועל קריטריונים לזכאות לתמיכה הזאת.

רוני בר-און: באחריות משרד החקלאות היה לשכלל את החלטת הממשלה לכלל ביצוע גם אם ועדת הכלכלה מבקשת, טוענת או דורשת השלמות.

רוני בר-און: בדצמבר 2008 הוגשה עתירה לבג"ץ של ארגון דייגי הכינרת, עיריית טבריה, עין גב, גינוסר, בטענה שהמשרד לא התקין תקנות, לא הביא לאישור ועדת הכלכלה, ולכן אין לו הסמכות להשבית את הדיג בכינרת.

רוני בר-און: לעת סיום עריכת הביקורת העניין היה תלוי ועומד בבג"ץ.

רוני בר-און: אינני יודע מה זה היום, אבל אנחנו, כמובן, לא נקיים דיון מקביל בעניין שתלוי ועומד בבית משפט.

רוני בר-און: נלך מן הכינרת לים התיכון.

רוני בר-און: שם קובע המבקר כי במרבית השנים לא אסף האגף בכלל או באופן מספיק, נתונים על שלל הדיג בים התיכון או אסף נתונים חלקיים, אף על פי שניהול הדיג חייב להיות מגובה בנתונים מעודכנים.

רוני בר-און: מנהל האגף הקצה בשנים 2009-2001 סכומים זעומים בלבד למחקרים בים התיכון וגם קרן המדען הראשי שבמשרד החקלאות לא מינה, החל משנת 2000 מחקרי דיג, ובכך ההתנהלות הזאת הביאה לבעיות שניתן היה למנוע אותן מראש.

רוני בר-און: תקנות הדיג קבעו מגבלות בנוגע לרשתות בספינות מכמורת, אבל למרבית הצער, חרף העובדה שנקבעו מגבלות אגף הדיג לא אכף אותן מעולם.

רוני בר-און: אז מה לי אם יש מגבלות או אין מגבלות אם אף אחד לא אוכף אותן?

רוני בר-און: הרשתות המצויות בשוק, לדעת הביקורת ולקביעתה, אלה המשמשות את הדייגים, אינן תואמות את מה שאמור בתקנות.

רוני בר-און: לא התקיים פיקוח נאות בכל שעות היממה בשל מחסור בכוח אדם.

רוני בר-און: כאשר נדרש ריכוז מאמץ או בכינרת או בים התיכון, האחד בא על חשבון השני, ואנחנו נמצאים מפסידים גם כאן וגם כאן.

רוני בר-און: בנושא הפיקוח על הדגה המיועדת למאכל אדם – ופה דומני שאנחנו כבר מתקרבים לתחום שניתן באמת להגדיר אותו כסוג של דיני נפשות – הפיקוח על טיב הדגה הנמכרת בשווקים מוטל על השירותים הווטרינריים במשרד החקלאות.

רוני בר-און: לקביעת הביקורת עד 2009, השירותים הווטרינריים לא עסקו כלל בפיקוח על גידול דגי מאכל ובמתן אישורים לחוות לגידול דגים שמשווקות דגים לשוק המקומי ולייצוא, כמקומות ראויים לגידול דגים ולא פיקחו עליהם.

רוני בר-און: בנובמבר 2008 משלחת מהאיחוד האירופי מצאה ליקויים חמורים בפיקוח על דגים ועל ייצור מוצרי דגים בראשי אב אלה: 1.

רוני בר-און: לא התקיים פיקוח וטרינרי על בריכות הדגים ולא היה כל תהליך של רישום ואישור בריכות גידול.

רוני בר-און: 3.

רוני בר-און: הפיקוח על מי השתייה בברכות שבהם מגדלים את הדגים לא תאם את התקנות האירופיות.

רוני בר-און: 5.

רוני בר-און: הבדיקות הווטרינריות הנדרשות לקביעת איכות הדגים לא נעשו על פי הדרישות הן בחומרי

רוני בר-און: 6.

רוני בר-און: בעיבוד מוצרי הדגים בתעשייה השתמשו בחומרים כימיים לחיטוי הדגים – דבר האסור על פי

רוני בר-און: ב-2009 נכתבו נהלים התואמים את התקנות האירופיות, הוכנה טיוטת תקנות במטרה להסדיר.

רוני בר-און: לאחר בדיקה חוזרת הורשו שני מפעלים לייצא לאיחוד האירופי לעומת שמונה ביולי 2008 לפני שהמשלחת באה, ראתה את מה שראתה וכתבה את מה שכתבה.

רוני בר-און: העולה מן המקובץ הוא שענף הדיג פועל ללא הסדרה מספקת.

רוני בר-און: עד שלהי 2010, קרי לפני למעלה משנה, טרם הותקנו התקנות.

רוני בר-און: הנהלים לא נאכפים אולי משום שאין סנקציות בנות-הפעלה, ולפיכך חשוב לעגן את הוראות הנוהל בתקנות כדי שיהיה בסיס נורמטיבי וסטטוטורי להתנהל על-פיו בהמשך.

רוני בר-און: אנחנו נבקש את ההתייחסות בעניינים הבאים, גברתי השרה.

רוני בר-און: אגף הדיג, איך אתם מתייחסים לטענות של הביקורת בעניין היתרי דיג ברשתות בלתי חוקיות?

רוני בר-און: העובדה שאין פיקוח ובקרה אפקטיביים על דיג בלתי חוקי ועל הטיפול בבעיות הקורמורנים; עוד לא אמרתי שאין ממצא בעניין הזה, אבל מכיוון ששמתם איזה bench mark אז נראה איך אתם מתייחסים אליו בעצמכם.

רוני בר-און: על הנושא של השבתת הדיג בכינרת.

רוני בר-און: אני אמרתי איך יהיה מתווה הדיון, ויש עוד לפחות ארבעה-חמישה גורמים שצריכים לדבר לפני שאנשים יבקשו לדבר.

רוני בר-און: אני אמרתי שאני אתן לכולם לדבר.

רוני בר-און: איך אתם מתייחסים לעניין הזה שהחלטתם על השבתת הדיג בכינרת?

רוני בר-און: ככל הנראה, החלטה לחוד ומציאות לחוד.

רוני בר-און: על הפיקוח והבקרה – אלו פעולות ננקטו – או אם בכלל, כדי לעבות את התחום וגם את יכולות האגף על השירותים הווטרינריים תחת אחריות המשרד שאותו את מנהלת, גברתי השרה.

רוני בר-און: האם נכתבו תקנות בהתאם לנהלים שגובשו בעקבות הסיוע של המשלחת מהאיחוד האירופי.

רוני בר-און: איך אתם מטפלים בעניין הזה, כי בכל אופן, חברייך לפחות משתבחים בזה שאנחנו הופכים "אור לגויים", OECD.

רוני בר-און: כל מדינות העולם רק רוצים ללמוד איך עושים תקציב דו-שנתי.

רוני בר-און: את מכבה את האור לגויים, גברתי השרה.

רוני בר-און: כמובן, נרצה לשמוע את כל מי שנמצא פה, גם אדוני המבקר.

רוני בר-און: שלמה מולה, אתה רוצה לפתוח בכמה דברי פתיחה?

רוני בר-און: אני מבקש מכולם לא לחזור אחד על דברי חברו.

רוני בר-און: דבר שנאמר פעמיים לא בהכרח מרשים יותר.

שלמה מולה: לכן לא אחזור על דברים שאמרת, אדוני היושב ראש.

שלמה מולה: לא יעלה על הדעת שהביקורת תגלה ליקויים ומבקשים לתקן את הליקויים, ולפחות הבינותי גם מהמסמכים שהגיעו אליי מאנשים פרטיים שהליקויים שהמבקר הצביע עליהם לא תוקנו.

שלמה מולה: אם תוקנו, תוקנו מעט מאוד.

שלמה מולה: אני מחשיב מאוד את הביקורת, ואני גם הייתי שותף לדיון שהתקיים לא מזמן בוועדת הכספים על העובדים שעוסקים בנושא הדיג בכינרת.

שלמה מולה: כל הכשלים וכל הבעיות שעלו בזווית אחרת, וכמעט אף אחד לא הזכיר קיום דוח שכזה שמונח על השולחן.

שלמה מולה: התייחסו לעניין העסקתם של הדייגים, על הקושי שלהם ועל מה שקורה בכינרת בלבד, ואף אחד לא הזכיר שיש פה דוח חמור שהמבקר כתב על הענף הזה.

שלמה מולה: לכן אני מצפה מהדיון בוועדה הזאת שנצא הרבה יותר מושכלים.

שלמה מולה: אני מקווה שמשרד החקלאות לא יסתיר מאתנו דברים, ושתגידו לנו את כל הליקויים שיש.

שלמה מולה: תודה.

מרינה סולודקין: בשנה האחרונה הייתי בהתכתבות עם משרד החקלאות בנושא הדיג.

מרינה סולודקין: פנו אליי דייגים, עולים מברית המועצות לשעבר, ואמרו שאי אפשר לעבוד.

מרינה סולודקין: קודם כול על חוק מ-1937, שזה לא צחוק, זאת בושה; דבר שני שאין ראש לאגף הדיג הימי.

מרינה סולודקין: אני הייתי אצל השר הקודם, והוא אפילו לא ידע שיש לנו דיג ימי.

מרינה סולודקין: שאלתי שאילתה וקיבלתי תשובה שאמרו לי אנשים שמגיעים אליי כקבוצה שבין המציאות לבין התשובה לשאילתה כמעט אין שום דבר.

מרינה סולודקין: גם אמרו שמדינת ישראל מאוד אדישה לנושא הדיג, ובית הספר האחרון לדיג נסגר לא מזמן, כי כאילו אין עתיד לענף.

מרינה סולודקין: הופתעתי מאוד.

מרינה סולודקין: ראיתי שאין למי לפנות, ועכשיו אני מאוד מחכה לדיון כי אולי יהיו עוד כמה מחשבות.

רוני בר-און: שרת החקלאות, בבקשה.

אורית נוקד: אדוני היושב ראש, חבריי חברי הכנסת.

אורית נוקד: אנשי משרדי ואנוכי קראנו בעיון את דוחות מבקר המדינה 61ב.

אורית נוקד: כפי שכבר הצהרתי בוועדת השרים לביקורת המדינה בעת הדיון על הנושא, משרד החקלאות ופיתוח הכפר מקבל את הביקורת בדוח.

אורית נוקד: הנחיתי את מנכ"ל משרדי לפעול במהירות ובנחישות לתקן את הליקויים.

אורית נוקד: כפי שתראו בוודאי בסקירה של המנכ"ל, בסעיפים השונים חלק גדול מהליקויים כבר תוקן.

אורית נוקד: הזכיר היושב ראש את הנושא של השבתת הדיג בכינרת, ואכן, לצערנו, הנושא לא אושר בוועדת הכלכלה, ואנחנו מנסים למצוא דרכים חילופיות כדי לתקן את המצב.

אורית נוקד: אני מציעה שהמנכ"ל ימשיך, אבל לפני כן אני רוצה לומר שהמצב של הדיג בישראל רחוק מלהיות אופטימלי.

אורית נוקד: אנחנו יכולים לתקן את המצב, אבל אנחנו נוכל לעשות את זה אם כולם ישימו את האינטרסים האישיים והאינטרסים לטווח הקצר בצד, ואנשים יחשבו מה טוב למדינת ישראל ולענף הדיג לטווח הארוך, גם אם זה דורש הקרבות.

רוני בר-און: אם היו שומעים לך בכל מערכות הניהול של מדינת ישראל באמת היינו ארץ האפשרויות הבלתי מוגבלות – "לשים בצד את האינטרסים".

רוני בר-און: בסוף היום מישהו צריך לנהל את האינטרסים.

רוני בר-און: בשביל זה יש ממשלה, בשביל זה יש משרד חקלאות.

רוני בר-און: אף אחד לא ישים בצד אף אינטרס, ומי שצריך לנהל את הדברים – איזה אינטרס גובר על איזה אינטרס, ומה צודק ומה לא צודק, יושב בכיסא שלך, גברתי שרת החקלאות, או בכיסא של ראש הממשלה.

רוני בר-און: אז הקריאה הזאת היא מאוד יפה, אבל את יודעת, אנחנו חיים במציאות אחרת.

רוני בר-און: בבקשה, המנכ"ל.

יוסי ישי: תודה, אדוני היושב ראש, על הדיון, תודה למבקרים על הדוח.

יוסי ישי: אני אנסה לדבר מאוד בקצרה למרות שיש לי הרבה מאוד מה לומר.

רוני בר-און: אני מאוד מעריך את זה, רק שזה יהיה ענייני, בסדר?

יוסי ישי: אני אעשה כמיטב יכולתי, ואם אני אאריך אדוני יקצר אותי.

יוסי ישי: מאחר שעל השולחן דוח על הדיג, אבל גם דיברו על אגף הדיג אני אדווח מאוד בקצרה.

יוסי ישי: א', על שולחן הוועדה מוגש דוח בכתב לגבי תיקון ליקויים, אבל אני גם אעבור עליו בעל-פה.

רוני בר-און: לא קיבלתי את זה.

רוני בר-און: יש את זה פה?

יוסי ישי: כן.

רוני בר-און: אני יכול לקבל את זה, בבקשה?

רוני בר-און: למי הגשת את זה בדיוק, אם לא לי ולא למנהלת הוועדה?

יוסי ישי: כנראה, קרה כאן משהו.

יוסי ישי: מאחר שדובר על הדיג ועל אגף הדיג אני אתחיל עם זה ממש בקצרה, ואחר כך אני אעבור מיד לדוח תיקון הליקויים.

יוסי ישי: אגף הדיג במשרד חולש על ארבעה תחומים: המדגה לגידול הדגים בבריכות, החקלאות הימית – מה שנקרא, כלובים בלב ים, דגי נוי לייצוא והדיג הימי.

יוסי ישי: הענף מייצר כ-22 אלף טון ומייצא כ-36 מיליון דגי נוי בשנה.

יוסי ישי: היקף התוצר – כ-413 מיליון שקל בשנה.

יוסי ישי: תחום המדגה שהוא התחום העיקרי שמייצר כ-90% מדגי המאכל בארץ, כ-20 אלף טון, מיוצר בבריכות דגים בטכנולוגיות הכי מתקדמות – שם מתנהל המחקר והמו"פ המתקדם ביותר.

יוסי ישי: מדינות העולם מעתיקות את השיטות והטכנולוגיות שאנחנו כאן פיתחנו.

יוסי ישי: גם תרבתנו דגי בר והפכנו אותם לדגי בני-גידול: דג הדניס, דג הפורל, דג הבורי, דג הדקר.

יוסי ישי: גם חלק מנופי ארצנו טמונים בענף הזה, גם באזור בית-שאן, הגליל המערבי, הכרמל – יש המון תועלות אקולוגיות.

יוסי ישי: 90% מכמויות המים של הענף הזה הם מים שוליים, מים מליחים ללא אלטרנטיבה.

יוסי ישי: זה הענף המרכזי.

יוסי ישי: 90% מדגי המאכל בישראל מיוצרים בענף הזה בטכנולוגיה ובאיכות המתקדמת ביותר.

יוסי ישי: הענף השני שנקרא תחום חקלאות הימים זה ענף חדש לחלוטין, טכנולוגיה חדשה שאין לה תקדים אחר בעולם.

יוסי ישי: לצערי הרב, הוציאו את כלובי הדגים ממפרץ אילת – הם ייצרו שם כ-3,000 טון.

יוסי ישי: מסיבות אקולוגיות הוציאו אותנו משם, והיינו צריכים ללכת לכיוון העתידי – ייצור החלבון העתידי של מדינת ישראל זה גידול דגים בכלובי דגים בים תיכון.

יוסי ישי: ים התיכון הוא בעייתי – סערות, גלים – ובישראל פותחה טכנולוגיה ייחודית בעולם של גידול דגים בכלובים צפים בלב ים שבהתאם למצב הים מתאימים את עצמם.

יוסי ישי: אנחנו עדיין נמצאים בשלב המו"פ העסקי של הטכנולוגיה הזאת.

יוסי ישי: אנחנו כבר מייצרים 700 טון.

יוסי ישי: כשנתגבר על התקלות האחרונות של המו"פ בעניין זה יהיה עתיד ייצור החלבון של מדינת ישראל, אפילו מעבר לבשר ולעוף, זה יהיה הייצור הגדול ביותר שיכול להיות.

יוסי ישי: התחום השלישי הוא תחום דגי נוי.

יוסי ישי: 18% מהתוצר של הענף הזה זה דגי נוי.

יוסי ישי: הכול לייצוא.

יוסי ישי: אדוני אמר משהו לגבי "אור לגויים" – מדינת ישראל יוצרת בעניין הזה אור לגויים למדינות - -

רוני בר-און: אני אמרתי "אור" ב-"א'", אתה מדבר על "עור" ב-ע'.

יוסי ישי: אני מדבר על "אור" ב-"א'".

יוסי ישי: מדינת ישראל מייצאת 36 מיליון דגי נוי גם למזרח.

יוסי ישי: גם ליפן אנחנו מוכרים דגי נוי.

יוסי ישי: הענף האחרון הוא הקטן, אין מה לעשות – הדיג הימי.

יוסי ישי: זה למעשה ענף של ציד במהותו, זה לא גידול – צדים בטבע דגים.

יוסי ישי: הענף הזה מייצר בסך הכול 2,300 טון, והוא מהווה 3% מהצריכה.

יוסי ישי: לכן צריך לשים אותו גם בפרופורציה המתאימה.

יוסי ישי: מטבעו, מכיוון שזה לא גידול, אלא ציד, הוא תלוי במצב הטבע.

יוסי ישי: יש יותר דגים, יש פחות דגים.

יוסי ישי: בכלל, הדגה בעולם היא במגמת ירידה.

יוסי ישי: אני לא אומר את כל זה כדי לשחרר את עצמי מאחריות ממה שנאמר כאן, ואני מקבל אחריות על כל מה שנאמר כאן.

יוסי ישי: כמו שאמרתי, בשלושת התחומים המרכזיים המובילים בענף ישראל מובילה בצורה ברורה וחד משמעית.

יוסי ישי: בענף הדיג אנחנו בבעיה.

יוסי ישי: בתחום הזה יש כשל תפקודי שהמבקר עלה עליו, ובצדק, ואנחנו פועלים לתיקונו.

יוסי ישי: ארבעה גורמים חברו לכשל: מנהל אגף הדיג, מנהל תחום דיג, יחידת הפיקוח על הדיג והדייגים בעצמם.

יוסי ישי: אני קיבלתי החלטה.

יוסי ישי: לצערי הרב, אין לי ברירה- -

רוני בר-און: חברים, יש לי בקשה אליכם.

רוני בר-און: אתם תדברו בזמנכם, ואני לא אתן לאף אחד להפריע לכם.

רוני בר-און: ומול זה עומדת ההתחייבות שלי שאני לא אתן לכם להפריע לאף אחד אחר.

יוסי ישי: ידי קצרה מלטפל בזרוע הרביעית שזה הדייגים עצמם, אבל בשלושת הגופים שהם באחריותי, אני מחויב לתת את הפתרון.

יוסי ישי: לצערי הרב, נאלצתי לקבל החלטה, וקיבלתי כבר החלטה, והשרה אישרה את החלטתי, להעביר את מנהל אגף הדיג – אף על פי שהוא עשה עבודה מאוד טובה בשלושת התחומים האחרים, אבל בגלל הכשל בתחום האחרון, אין לי ברירה, ומנהל אגף הדיג ישלם את המחיר ויועבר מתפקידו.

יוסי ישי: החלטתי גם להעביר מתפקידו את מנהל תחום הדיג, שזה עיסוקו, אבל לצערי, הליך זה נבלם בשלב זה מאחר שהאדם הזה ביקש צו הגנה זמני מהמבקר, וניתן לו.

יוסי ישי: כל עוד הצו עומד בעינו אנחנו לא נוכל להמשיך במהלך הזה.

יוסי ישי: קיבלנו עד 25 בחודש זמן לפנות למבקר ולבקש את ביטול הצו הזמני, ואנחנו נעשה את זה.

יוסי ישי: אם נקבל את אישור המבקר נמשיך גם בתהליך הזה.

רוני בר-און: צריך להבהיר שמדובר בצו של הגנה על חושף שחיתויות.

יוסי ישי: כן.

יוסי ישי: תודה על ההערה.

רוני בר-און: זה לא צו הגנה שמישהו מחליט להגן על מישהו מטעמים אלטרואיסטיים או שהוא חסר ישע.

רוני בר-און: המבקר ראה בו, לפחות בצו הזמני, איש שחושף שחיתות, נתן לו צו הגנה, ועכשיו בקשתך תבוא בפני המבקר, ואז הם יחליטו.

יוסי ישי: קיבלנו עד 25 בחודש - -

רוני בר-און: הבנו.

רוני בר-און: אני רק הבהרתי למען הפרוטוקול.

יוסי ישי: תודה רבה על ההערה, חשוב לחדד את זה.

יוסי ישי: הנקודה השלישית זאת יחידת הפיקוח על הדיג.

יוסי ישי: גם היא כשלה בתפקידה, כשלה מאוד, וחלק גדול מהתוצאה הוא מהכשל הזה.

יוסי ישי: החלטנו לפרק את היחידה, ואנחנו נמצאים בהליך של הפירוק.

יוסי ישי: הם כרגיל פתחו בהליכים נגדנו – זה לא משנה, אנחנו נפרק את היחידה ונעביר את המטלות שלה ליחידת הפיצוח שזאת יחידת הפיקוח והבקרה המרכזיים של המשרד.

יוסי ישי: השרה החליטה להרחיב את סמכויות היחידה הזאת, והפיקוח יעבור.

יוסי ישי: אני מאוד מקווה ששלושת המהלכים האלה יבריאו גם את הענף הקטן מתוך ארבעת התחומים של הדיג בישראל ויביאו אותם עד כמה שאפשר לשלושת התחומים האחרים.

יוסי ישי: לנושא הביקורת.

יוסי ישי: אני מוכן לקרוא את כל הטבלה, אבל אם אדוני רוצה שאתרכז רק בדברים מסוימים - -

רוני בר-און: אני העליתי את הנושאים שמעניינים אותנו.

רוני בר-און: אני אתן לך עוד חמש דקות, לא יותר, ותעלה אתה את הדברים העיקריים.

רוני בר-און: אם ענית על הדברים שאנחנו הצבנו אז בבקשה.

רוני בר-און: אם לא, נעבור לדברים הבאים.

יוסי ישי: אני אעבור על הדברים העיקריים, אבל יש פירוט ואני מוכן לעבור על כל נושא.

יוסי ישי: לגבי הפסקת הדיג בכינרת: אין ספק שהדגה בכינרת הידלדלה בצורה חמורה שלא רק מאיימת על הדגה, אלא מאיימת על המשך קיומו של המגוון האקולוגי בכינרת.

יוסי ישי: חמור ביותר.

יוסי ישי: מנכ"ל המשרד להגנת הסביבה ואנוכי הטלנו על צוות מקצועי לבחון את מצב הכינרת ולגבש הצעה להבראתה.

יוסי ישי: הצוות סיים את עבודתו, המליץ להשבית את הכינרת לשנה ואולי לעוד שנה.

יוסי ישי: ידענו שמדובר בפרנסת דייגים, הבאנו הצעת החלטה לממשלה, ונדמה לי אפילו שאדוני היה שר אוצר באותה תקופה - -

רוני בר-און: מתי זה היה?

יוסי ישי: לפני שנתיים.

רוני בר-און: הלוואי שהייתי שר אוצר אז.

רוני בר-און: היום היינו נראים אחרת.

רוני בר-און: לפני שנתיים כבר היה התקדים העולמי ההיסטורי.

יוסי ישי: האוצר תקצב את הפרויקט, הממשלה אישרה את התוכנית: השבתה, תמיכה בדייגים, מחקר – רשימה שלמה של נושאים.

יוסי ישי: מה הדבר הנכון ביותר לעשות כמו שעושים בכל מדינה אחרת בעולם?

יוסי ישי: להוציא את זה לפועל.

יוסי ישי: הדייגים התנגדו לזה.

יוסי ישי: התנאי לקבלת התמיכה היה ניהול ספרים.

יוסי ישי: הם לא היו מוכנים לנהל ספרים אף על פי שהיינו מוכנים לסייע - -

רוני בר-און: לפני שהבאתם את ההחלטה לממשלה עשיתם איזו הידברות עם הדייגים?

רוני בר-און: דיברתם איתם?

רוני בר-און: פניתם אליהם?

רוני בר-און: הסברתם להם?

יוסי ישי: כן, הייתה הידברות.

רוני בר-און: שמעתם אותם?

יוסי ישי: בהחלט כן.

יוסי ישי: עוד מילה אחת - -

רוני בר-און: לא, עוד מילה.

יוסי ישי: אני אגיד.

רוני בר-און: אני יודע שאתה תגיד.

רוני בר-און: אתה תגיד אחר כך, אבל קודם אתה עונה לשאלות שלי.

רוני בר-און: כשאתה בא עם החלטה מול גוף כזה סדר העולם הוא שאתה נתקע.

רוני בר-און: אומרים, למה אתה מביא החלטה, ושואל אותנו אחרי ההחלטה?

רוני בר-און: תדבר איתנו, תתייעץ איתנו, ובסוף היום אנחנו מתפרנסים מזה.

רוני בר-און: זאת שאלה אחת, האם נדברתם, ואני מבקש תשובה ברורה: מי, מה, מתי, באיזה שלבים לפני שהצגתם את ההחלטה לממשלה.

רוני בר-און: שאלה שנייה בעניין ההשבתה הכללית של הדיג בכינרת – האם עמדת הגורמים המקצועיים במשרד, למשל המחלקה לדיג ימי – מה הייתה עמדתם בעניין?

רוני בר-און: האם הם גם תמכו בהחלטה?

רוני בר-און: זה לגיטימי שהם יגידו שלא, ובסוף המומחים יחליטו אחרת.

רוני בר-און: אבל השאלה היא האם הדיון הזה יתקיים בכלל.

רוני בר-און: בבקשה.

יוסי ישי: כל רפורמה סביבתית להתאמת ממשק חקלאות, ולא משנה אם זה רפת, לול, דיג – כל תחום.

יוסי ישי: כאשר התועלת היא תועלת ציבורית, והיא פגיעה ברמה האישית – כל רפורמה כזאת צריכה להיות מאוזנת.

יוסי ישי: היא צריכה להיות מאוזנת כאשר לוקחים בחשבון את האינטרסים של הגנת הסביבה, בריאות הציבור, המגדלים וגורמים נוספים.

יוסי ישי: כל רפורמה כזאת, אם היא לא תהיה מאוזנת, והיא תפגע במינימום בכל אחד מהצדדים היא פשוט לא יוצאת לפועל.

יוסי ישי: לנו יש ניסיון רב ברפורמות כאלה, אנחנו מובילים רפורמות כאלה כמעט בכל תחום.

יוסי ישי: גם כאן הייתה הידברות- -

רוני בר-און: עם הדייגים.

יוסי ישי: עם הדייגים, עם מזכיר ארגון דייגי הכינרת - -

קריאה: לא הייתה.

יוסי ישי: - - גם מנהל האגף - -

רוני בר-און: חבר'ה, אבל אני לא שאלתי את השאלה הזאת סתם באוויר.

רוני בר-און: שאלתי את השאלה הזאת כדי שאתם תוכלו להתייחס אליה כשיגיע תורכם.

רוני בר-און: אם אתם רוצים לקרוא קריאות ביניים אני לא אשאל שאלות.

יוסי ישי: גם מנהל האגף, וגם הטלתי על היועץ הכלכלי שלי באופן אישי ללוות את התהליך הזה מהרגע הראשון שהגינו וחשבנו בכלל על הרעיון.

יוסי ישי: והם ליוו את התהליך.

רוני בר-און: העמדות של הדייגים נשקלו בוועדה?

יוסי ישי: בהחלט נשקלו.

יוסי ישי: הם נלקחו בחשבון.

רוני בר-און: העמדה של המחלקה לדיג ימי תמכה בהשבתת הדיג בכינרת?

רוני בר-און: הייתה לה עמדה?

רוני בר-און: התחשבתם בעמדה, לא התחשבתם בעמדה?

יוסי ישי: אני מאוד נזהר בלשוני - -

רוני בר-און: טוב שכך.

רוני בר-און: אני ממליץ לכולם לאמץ את הכלל הזה.

יוסי ישי: אני אמרתי מה שאמרתי בסוף ההקדמה שלי לגבי מנהל תחום הדיג.

יוסי ישי: אני החלטתי שהוא כשל בתפקידו - -

רוני בר-און: בסדר, שמעתי.

רוני בר-און: עכשיו אני שואל שאלה - -

יוסי ישי: מנהל תחום הדיג חשב שאין מקום להשבית את הדגה בכינרת, אין צורך בכלל.

יוסי ישי: בהמשך, מאחר שלצערי הרב, כשלנו, ואני כשלתי בלשכנע את ועדת הכלכלה לאמץ את החבילה, ולאחר שמיציתי את ההליכים מול משרד האוצר – משרד האוצר לא היה מוכן להוסיף שקל אחד, ואמר שכל מה שהוא תקצב כבר זה מעל ומעבר – ואני מסכים עם הטענה הזאת שמה שתקצבנו כתמיכה היה מעל ומעבר למה שהיה צריך לתת.

יוסי ישי: ואם היינו בוחנים את זה בעיניים אובייקטיביים היינו צריכים לתת פחות, אבל רצינו לקדם את התהליך.

יוסי ישי: יותר חשוב לקדם את הצלת הכינרת.

יוסי ישי: אבל כשלנו בתהליך.

יוסי ישי: ואז הדייגים בתמיכה של אותו מנהל תחום דיג המשיכו בטענתם, וטעה הצוות המקצועי שהחליט על ההשבתה.

יוסי ישי: כדי לנסות לתקן את העיוות, ואולי להציל משהו הקמתי צוות נוסף, וביקשתי ממנו בנפש חפצה לבדוק האם אפשר לצמצם ולהקטין.

יוסי ישי: הם באו ואמרו, אפשר.

יוסי ישי: הם אמרו לי, אתה תקטין את תקופת ההשבתה למחצית התקופה.

יוסי ישי: הסכמתי.

יוסי ישי: גם אז אי אפשר היה להגיע להסכמה איתם.

רוני בר-און: טוב.

רוני בר-און: אני חייב לציין לשבח שאתה משיב בפרוטרוט, תוך נטילת אחריות בחלק מהמקרים.

רוני בר-און: לפחות מן הוועדה אתה אינך מעלים את כל השקלא והטריא, ואני משבח אותך כבר כאן על זה - -

יוסי ישי: תודה, אדוני.

רוני בר-און: - - זה ראוי לשמש דוגמה לפקידי ממשלה בכירים ככל שיהיו, בוודאי למנכ"ל משרד ממשלתי.

רוני בר-און: תמשיך, בבקשה.

יוסי ישי: תודה רבה.

יוסי ישי: לגבי השימוש ברשתות עם עין קטנה מדי, קודם כול אסביר לאדוני מה המשמעות.

יוסי ישי: ככל שהעין ברשת קטנה נתפסים דגים קטנים יותר שאחר כך - -

רוני בר-און: אתה מסביר לפוליטיקאי מה זה רשת?

יוסי ישי: אמרו לי שפוליטיקאים מתעסקים בנעליים גבוהות, לא ברשתות.

רוני בר-און: אלה שלא יודעים לטוות את הרשת שלהם צריכים אחר כך נעליים גבוהות.

רוני בר-און: טוב שהסברת את זה.

רוני בר-און: זה ברור לחלוטין – אם העין קטנה הדגים הקטנים שצריכים עוד לגדול ולהשמין ולהרביע בורחים.

יוסי ישי: גם כאן כמו בהשבתה הדברים צריכים להיות מאוזנים ובזהירות בראיה של הדייגים שזו פרנסתם.

רוני בר-און: אבל איך אתם מתנהגים עם הביקורת?

יוסי ישי: אני מיד אשיב, זאת הקדמה.

רוני בר-און: אני רוצה שתבין דבר אחד, וצריכים להבין את זה כולם.

רוני בר-און: אנחנו לא מקיימים סוג של re-hearing של דיוני הביקורת.

רוני בר-און: מבחינתנו הביקורת – אנחנו לא נגיד על הביקורת - -

יוסי ישי: אני הודיתי למבקר.

רוני בר-און: - -שהיא הזויה- -

יוסי ישי: לא הזויה.

רוני בר-און: - - והיא תלושה מהמציאות כמו שאומרים לי כל מיני שרים בימים האלה.

רוני בר-און: בעינינו, לפחות בוועדה לביקורת המדינה, דוח הביקורת הוא הדבר שאחריו אנחנו עוקבים.

רוני בר-און: הם אמרו שהייתה תקלה ברשת- -

יוסי ישי: אני מודה.

רוני בר-און: - - מה עשיתם לתקן אותה?

יוסי ישי: אני מודה, אני מודה.

יוסי ישי: בתחילת דבריי הודיתי למבקרים, ואני גם אמרתי את זה למבקר בעצמו באופן אישי.

יוסי ישי: לגבי הכינרת – התקנה של 40 מעוין קיימת, והיא נאכפת במלואה ומתבצעת.

יוסי ישי: לגבי המכמורת נים – התקן האירופי הוא בין 48-40 מ"מ מעוין.

יוסי ישי: יש גם בעיה האם זה מעוין או מרובע- -

רוני בר-און: עזוב, אנחנו לא ניכנס לרזולוציה הזאת.

יוסי ישי: אוקיי, סיימתי, הבנתי מה השאלה.

יוסי ישי: אנחנו נתנו תקופת הסתגלות של שנה שבתום התקופה פשוט צריך להחליף את הרשתות וכולי.

יוסי ישי: גם את זה נאכוף.

רוני בר-און: אני רוצה לשאול שאלה – המבקר העיר הערה חשובה, בעיניי, על אי קיום סקרים – סקרי דגה – שזה לא מתקיים כבר יותר מ-10 שנים.

רוני בר-און: אדוני המנכ"ל, פה זה כבר לא עניין של מנהל תחום, מנהל אגף, מנהל מדור או מנהל - - -

יוסי ישי: אני מסכים.

רוני בר-און: פה זה בשפיץ של המערכת – שרה, מנכ"ל.

יוסי ישי: אנחנו בהחלט קיבלנו את הביקורת, ויחד עם רשות המים אנחנו מבצעים ביקורות בשלושה שלבים: במים עמוקים על-ידי ציוד מתוחכם שנרכש לטובת העניין, סונאר, והדבר הזה נעשה על-ידי המעבדה לחקר הכינרת.

יוסי ישי: במים רדודים הדבר נעשה על-ידי אגף הדיג.

יוסי ישי: בנוסף לזה נעשית פה בדיקה ודגימה על החוף של כמות הדגה שנידוגה בסירות הדיג.

יוסי ישי: למעשה, בצורה הזאת יש כיסוי מלא של כל הסקרים.

יוסי ישי: נוסף לזה תקצבנו השנה 3.5 מיליון שקל למחקרים בקול קורא שיצא מטעם המדען הראשי, בכל מה שקשור לדגה.

רוני בר-און: מה זה השנה, 2011?

יוסי ישי: 2012.

רוני בר-און: ב-2011 לא יצא?

יוסי ישי: מתקנים אותי – 2011.

רוני בר-און: כשאומרים "תקצבנו" אני נבהל.

רוני בר-און: הכסף יצא?

יוסי ישי: כן, כן.

רוני בר-און: הוזמנו הסקרים?

יוסי ישי: כן, כן.

יוסי ישי: קול קורא.

מוטי נחום: כל המחקרים אושרו.

רוני בר-און: חשבתי ש"תקצבנו" זה על הקרח.

יוסי ישי: לא, ביצענו.

יוסי ישי: בדרך.

רוני בר-און: יש עוד דברים שאתה רוצה להגיד?

יוסי ישי: לא, היתר כתוב כאן.

יוסי ישי: אני רוצה לחסוך בזמן.

רוני בר-און: בדרך כלל אחרי שאנחנו שומעים את כל מי שנמצא באולם אנחנו עושים את סבב הסיכומים הפוך.

רוני בר-און: זאת אומרת אם תשמע עכשיו הערות, אני מבקש שתרשום לפניך ותשיב על זה.

רוני בר-און: אני מניח שיהיו טענות נגד המשרד.

רוני בר-און: בדרך חזרה אנחנו נעבור דרככם, נדבר עם המבקר, ואני אסכם.

רוני בר-און: משרד ראש הממשלה, בבקשה.

יעקב זלצר: אני יעקב זלצר.

יעקב זלצר: הנושא הזה נידון בוועדת השרים לענייני ביקורת המדינה ו- - - שר המשפטים.

יעקב זלצר: הבאנו את הנושאים האלה לדיון בגלל התרשמותנו - -

רוני בר-און: מתי זה נדון?

יעקב זלצר: לפני כחודש.

יעקב זלצר: היו אצלי באופן אישי מנהל אגף הדיג, כי התשובות הראשונות שלהם לא היו תקינות מבחינת איכות התשובות.

יעקב זלצר: אז הבאנו אותם אלינו, והם באמת נתנו תשובות טובות יותר.

יעקב זלצר: בוועדת השרים הייתה שרת החקלאות, והייתה ישיבה טובה, לדעתי.

יעקב זלצר: הפרוטוקול של הישיבה נמצא פה אצלי.

יעקב זלצר: ועדת השרים ביקשה מהנהלת משרד החקלאות ומהמנכ"ל לתת תשובות טובות יותר ממה שהם נתנו בעבר ולתקן את הליקויים.

יעקב זלצר: גם החברים האלה היו בוועדה באופן חד-פעמי, אני לא יודע איך הם נכנסו - -

רוני בר-און: עברו ברשת.

קריאה: הוזמַנו.

יעקב זלצר: היה דיון מאוד סוער בוועדה - -

רוני בר-און: הכרונולוגיה ממש מרתקת אותי – מי ישב, מתי, באיזו שעה, אם הישיבה הייתה טובה או לא טובה - -

יעקב זלצר: אני רוצה - -

רוני בר-און: סליחה רגע.

רוני בר-און: - - זה באמת – אני התעוררתי בחמש בבוקר ולא יכולתי להחזיק מעמד עד 10:30 לדעת שזה קרה.

רוני בר-און: אדוני יסביר לנו מה עושה משרד ראש הממשלה, אגף הביקורת כדי שהתקלות שעלו בדוח מבקר המדינה יתוקנו.

רוני בר-און: "ישיבות טובות" לא מעניינות אותי.

יעקב זלצר: אני רוצה להסביר.

יעקב זלצר: אנחנו הוצאנו את דוח תיקון הליקויים בימים אלה.

יעקב זלצר: חלק לא מבוטל – אני לא יכול להגיד כרגע באחוזים – אבל לשאלה שנשאלה כאן על שיעור תיקון ליקויים באופן כולל – הגענו לכ-60% תיקון ליקויים שמבקר המדינה הצביע עליהם בכל משרדי הממשלה.

רוני בר-און: למה ראש הממשלה לא מפעיל את הקואליציה כדי שאפשר יהיה סוף-סוף לעשות תקנות ולהעביר אותם בוועדת הכלכלה?

רוני בר-און: טובות כאלה, טובות אחרות – לא מעניין.

רוני בר-און: אומר משרד המבקר, לא בסדר שאין תקנות.

רוני בר-און: עושה משרד החקלאות תקנות – לא יודע להגיד, טובות לא טובות, לא מעניין.

רוני בר-און: עובדה – הקואליציה לא נותנת להעביר את התקנות האלה.

יעקב זלצר: איזה תקנות?

יעקב זלצר: התקנות של רשויות מקומיות ודברים כאלה?

רוני בר-און: מה זה שייך לרשויות מקומיות?

יעקב זלצר: איזה תקנות?

קריאה: לענייני דיג.

יעקב זלצר: אני לא בקואליציה, אני לא יכול לענות תשובות כאלה.

יעקב זלצר: אני פקיד.

יעקב זלצר: מכיוון שאני פקיד - -

רוני בר-און: אדוני לא בא לדיון על רשויות מקומיות, אם אדוני עוד לא יודע.

יעקב זלצר: יש תקנות מסוג אחר שהמבקר לא נותן להעביר אותן.

יעקב זלצר: זה לא אני.

יעקב זלצר: אבל זה לא שייך לקואליציה, אני לא שייך לקואליציה.

יעקב זלצר: אני פקיד שבא לעשות את העבודה, וזה לא קשור אליי בכלל.

רוני בר-און: לא, אין לי טענות אליך.

רוני בר-און: אבל ועדת שרים - -

יעקב זלצר: אני רוצה שיובהר היטב פה: הדברים של האגף שלי, ספר של 1,300 עמודים – מתקבל הרושם כאן שלא מתקנים ליקויים.

יעקב זלצר: 60% בתוך שלוש שנים מ-15%-10% - הדברים מתוקנים.

יעקב זלצר: יושבים אנשים ועמלים לתקן ליקויים בוועדות שרים, בתהליכים כאלה שנעשים פה.

יעקב זלצר: גם במשרד החקלאות מזמנים אותם לוועדות שרים, מתקנים ליקויים, שואלים אותם שאלות ספציפיות על כל ליקוי וליקוי.

יעקב זלצר: הייתה ישיבה קשה מאוד, ואחרי התשובות האלה נתנו תשובות טובות יותר, איכותיות יותר, ואנחנו עוקבים אחרי הדברים האלה.

יעקב זלצר: לא סתם הליקויים מתוקנים.

יעקב זלצר: הדברים צריכים להיות מובהרים.

רוני בר-און: בסדר גמור.

רוני בר-און: תודה רבה, מר זלצר.

רוני בר-און: זה באמת ראוי להערכה שזאת העבודה שנעשית.

רוני בר-און: זה תפקידו של אגף הפיקוח על הביקורת במשרד ראש הממשלה, ואנחנו מעריכים את זה מאוד ומודים מאוד.

רוני בר-און: אם התרשמת אחרת, אני כמובן, מתנצל בעניין הזה.

רוני בר-און: המשרד לביטחון הפנים?

רוני בר-און: נצ"מ אבינועם בירן.

רוני בר-און: אדוני הוזמן לדיון, רוצה לתרום לנו משהו?

אבינועם בירן: הוזכר בדוח מבקר המדינה נושא השת"פ בין משטרת ישראל, השיטור הימי, לבין אגף הדיג.

אבינועם בירן: אנחנו השבנו, ונמצא פה גם ראש מדור השיטור הימי שהוא בקשר עם אגף הדיג.

אבינועם בירן: הוא יגיד כמה מילים על מה שקורה או בעיקר על מה שלא קורה.

רוני בר-און: אבל אתה, מה רצית לומר?

רוני בר-און: ניצב משנה מאיר נמיר, רמ"ד שיטור ימי באג"מ.

מאיר נמיר: אני אגע רק בנושא שיתוף הפעולה שלנו עם אגף הדיג.

מאיר נמיר: אנחנו לצורך העניין גורם מסייע.

מאיר נמיר: כלומר אחריות האכיפה היא על אגף הדיג.

מאיר נמיר: היה קיים בינינו שיתוף פעולה עד לא מכבר שבו אנשי פיקוח של ענף הדיג היו מצטרפים אלינו לכלי השיט, ותוך כדי תנועה היינו מרכזים את הפעילות שלנו בתחום האכיפה ובתחום הדיג.

מאיר נמיר: שיתוף הפעולה היה לנו לנטל נכבד כי זה פשוט הסיט את הפעילות שלנו.

מאיר נמיר: זה הסיט את הפעילות שלנו כמשטרה שאחראית לתת שירותים לכלל הגורמים בזירה למגזר אחד מסוים לאורך זמן.

מאיר נמיר: ב-31 בינואר 2010 קבעתי פגישה שבה השתתף גם חיים אנג'וני, וסיכמנו ששיתוף הפעולה בינינו יהיה על בסיס של שכירת שוטרים בשכר.

מאיר נמיר: יש נוהל כזה של המשטרה של עבודות בשכר.

מאיר נמיר: זה הוסכם על כולם, וזאת במטרה שלא להסיט את הפעילות של הבסיסים לפעילות ספציפית, אלא פשוט לשכור שוטרים בנוסף, כלי שיט בנוסף, וככה עבודת המשטרה תישאר על כנה.

מאיר נמיר: אם הם רוצים את חלקם בקטע הזה של אכיפה המשרד יצטרך לשלם כמו כל ההתקשרויות שלנו למשרדי ממשלה אחרים.

רוני בר-און: איזה עוד משרדי ממשלה משלמים בשביל שירותי אכיפה ממשטרת ישראל?

קריאה: כדורגל.

רוני בר-און: כדורגל בינתיים זה לא גופי ממשלה.

רוני בר-און: לכן לא הצליחו להרוס לגמרי את הכדורגל.

רוני בר-און: הם בדרך.

רוני בר-און: אני רוצה ללמוד.

רוני בר-און: איזה שירותים?

אבינועם בירן: הופעות, אבטחת אירועים - -

רוני בר-און: ממשלתי, ממשלתי.

רוני בר-און: כשראש הממשלה מופיע באירוע - -

קריאה: זה לא.

רוני בר-און: אני גם יודע כשהם מלווים צווי הריסה של בתי משפט הם לא מבקשים ממבקש הצו שישלם כסף.

רוני בר-און: אלא אם אתם יודעים משהו שאינני יודע.

מאיר נמיר: במשרד הפנים כן משלמים לשוטרים בשכר- -

רוני בר-און: מדוע?

מאיר נמיר: יש הרבה מקרים של תקיפות פקידים ממשלתיים- -

קריאה: בביצוע צווי הוצאה לפועל.

רוני בר-און: אתם מכירים את זה?

מאיר נמיר: בביטוח לאומי יש כמעט על דרך השגרה שוטרים בשכר.

מאיר נמיר: מעסיקים אותם כי יש שם הרבה מקרים של תקיפות פקידים.

מאיר נמיר: זה נוהל שקיים.

רוני בר-און: מעניין, אולי זה משהו שצריך לבדוק אותו פעם.

רוני בר-און: אתה יודע מה זה?

רוני בר-און: המשרד לביטחון הפנים שמקבל כסף מהממשלה בתקציב דורש ממשרדי הממשלה תשלום עבור שירותים שהוא אמור לתת, על-פי החוק.

רוני בר-און: מעניין.

רוני בר-און: אני לא מחווה דעה, יכול להיות שכך זה צריך לעבוד.

רוני בר-און: יכול להיות, אני לא בטוח.

רוני בר-און: בטח אתה לא זה שצריך לתת את התשובה לזה.

מאיר נמיר: הרעיון המרכזי כאן הוא לא להסיט את פעולות המשטרה לדבר אחד ספציפי מאוד מוגדר.

רוני בר-און: בסוף היום אם ממשלה מקבלת החלטה לאסור דיג בכינרת – כדי לאכוף את ההחלטה הזאת, מה אתה רוצה, שמנכ"ל משרד החקלאות ייסע לשם ויעשה את זה או ראש תחום דיג או השרה תעשה את זה?

רוני בר-און: מי שממונה על אכיפת החוק או על החלטות ממשלה במדינת ישראל זה המשטרה.

רוני בר-און: עכשיו להגיד, אנחנו ניתן לכם את זה אם תיקנו לנו סירה או אם תשלמו לנו סירה, ואם תשלמו לנו שוטרים?

רוני בר-און: אני לא מצפה ממך, אתה לא ראש המערכת.

רוני בר-און: אם זה מה שאומר לך לעשות המפקח הכללי שלך או השר לביטחון הפנים, זה עניין שמישהו יצטרך להסביר אותו.

אבינועם בירן: אני יכול רגע להבהיר?

רוני בר-און: כן, ודאי, רצוי.

רוני בר-און: הרי כל תכליתנו פה זה להבהיר.

אבינועם בירן: אנשים עושים קולות כאילו שומעים על זה פעם ראשונה, ואני לא מתכוון אליך.

אבינועם בירן: בדיון שהיה בין השיטור הימי לבין אגף הדיג לא היה בכלל ויכוח על העניין.

אבינועם בירן: הם הסכימו על זה, והם מבינים שהם צריכים לעשות את זה.

אבינועם בירן: למשטרה יש תחומי אחריות, ויש לה אמצעים, ובאמצעים שלה היא צריכה להתמודד עם מה שהיא צריכה.

אבינועם בירן: יש אגף הדיג שאחראי על האכיפה, והוא צריך את עזרת המשטרה.

רוני בר-און: על עקיפה אחראים אלה שלא רוצים לקיים הוראות, על אכיפה אחראי ראש אגף - - -

אבינועם בירן: אני מבקש לא להסיט את הדיון עכשיו לעניין, האם זה בסדר שהמשטרה גובה תשלום על שירותים מסוימים, כי זה מעוגן.

רוני בר-און: אני מתנצל בפניך - -

אבינועם בירן: לא, סליחה - -

רוני בר-און: סליחה, אני קובע מה הדיון, ואני שואל את השאלות שמעניינות אותי ולא מה שמעניין אותך.

רוני בר-און: אתה רוצה לענות?

רוני בר-און: בבקשה, אתה לא רוצה לענות – אל תענה.

רוני בר-און: תענה, אל תיתן ציונים איך מתנהל הדיון.

רוני בר-און: תודה.

אבינועם בירן: לא היה ויכוח בין המשטרה לבין משרד החקלאות על כך שהאכיפה תתבצע בסיוע של שוטרים בשכר.

אבינועם בירן: זה לא בוצע אף על פי שהם הסכימו לעשות את זה.

שלמה מולה: השוטרים לא מקבלים שכר במשטרה?

רוני בר-און: שלמה, עזוב את זה, בחייך.

רוני בר-און: הלאה.

אבינועם בירן: מקבלים.

רוני בר-און: תודה רבה.

מאיר נמיר: רק לחדד את הנקודה הזאת:

מאיר נמיר: אנחנו לא משופעים בכוח אדם ובאמצעים, גם לא בגזרת הים התיכון או בעיקר לא בגזרת הים התיכון.

מאיר נמיר: בכוחנו המצומצם להסיט את הפעילות לדרישות האכיפה של אגף הדיג.

מאיר נמיר: אני מאוד מסכים עם זה כי זה טובת הכלל, טובת הציבור.

מאיר נמיר: זה גם דבר שעלה בפגישה.

מאיר נמיר: יחד עם זאת זה לא נכון בהיבט ציבורי שהחבר'ה האלה, עם כלי השיט היחיד שיש להם, זה הצוות היחיד שיש באותו בסיס שהוא לאורך גזרה של 37 מייל ימי, יפקח אך ורק על זה כאילו אין אירועים של טביעות, ואנחנו נתרכז רק בדגה.

מאיר נמיר: זה לא נכון.

מאיר נמיר: העבודה בשכר זה להביא אנשים מהבית כאקסטרה, כלומר אנשים יעסקו בתחומם, אבל יוקצה להם כלי שיט וכל תשומת הלב הנדרשת.

רוני בר-און: הנקודה מאוד ברורה.

רוני בר-און: אני כבר הוריתי למנכ"ל של משרד החקלאות להתייחס לעניין הזה.

רוני בר-און: אני לא רציתי להישמע כאילו אני מוצא במשטרה שדורשת תשלום את מקור כל הרע שזה לא מתבצע.

רוני בר-און: משרד החקלאות לא ירחץ בניקיון כפיו.

רוני בר-און: אם היה פה דיבור מלכתחילה שזה דורש אמצעים וצריך לתגבר את אמצעי המשטרה בעניין הזה אתם אחראים לדבר הזה.

יוסי ישי: אני מוכן להשיב עכשיו.

רוני בר-און: לא, בסוף.

רוני בר-און: המשרד להגנת הסביבה, יש פה מישהו?

רוני בר-און: מר קפואה, בבקשה.

שלמה קפואה: נכון לציין את שיתוף הפעולה בעניין צמצום תופעת הדיג בכינרת באמצעות חומרי הדברה, על כל המשתמע מכך.

שלמה קפואה: שיתוף פעולה שהתנהל בין המשרד להגנת הסביבה, משרד החקלאות, מנהלת הכינרת, וכלל גם את ההיבט המקצועי, הארגוני והתקציבי.

רוני בר-און: יש פה שאלה שאני לא בטוח כמה אני מגובש איתה, ואני מנסה לדלות אותה מזיכרוני.

רוני בר-און: אני שמעתי בשעתו – אני לא יודע איפה – שפשוט מסתירים מן הציבור תופעה מאוד קשה בקשר למצב התחלואה של הדגים בכינרת.

רוני בר-און: מה לעשות – זה גם דיסק זקן וגם דיסק כבד אז הוא רץ לאט - -

אורית נוקד: המנכ"ל יתייחס לזה.

רוני בר-און: אוקיי.

רוני בר-און: אני אפנה אליך.

רוני בר-און: סליחה שהפרעתי לך, מר קפואה.

רוני בר-און: תמשיך.

שלמה קפואה: רק לציין ששיתוף הפעולה הזה החל בשנות ה-90, והוא כלל, כאמור, את ההיבטים המקצועיים, התקציבים המשותפים וגם כוח אדם – משטרה וכן הלאה.

רוני בר-און: והמשרד לאיכות הסביבה מרוצה מהקשר ומרוצה מהמצב?

שלמה קפואה: כן.

שלמה קפואה: אפשר היה לשפר, אבל בהחלט נעשתה עבודה טובה.

רוני בר-און: תודה רבה.

רוני בר-און: רשות הטבע והגנים?

רוני בר-און: אין; רשות ממשלתית למים וביוב?

רוני בר-און: אין; מנהלת הכינרת?

רוני בר-און: אין.

רוני בר-און: זה כבר לא יפה, אבל תודה רבה.

רוני בר-און: עיריית טבריה?

פלורינה פלג: שלום לכולם.

רוני בר-און: הגברת פלג, הרופאה הווטרינרית של הרשות.

רוני בר-און: בבקשה, גברתי.

רוני בר-און: אני רוצה להתייחס לנושא של הדוח בעניין פיקוח הדגה המיועדת למאכל אדם, סעיף 1.

רוני בר-און: בינואר 2008 הייתה ישיבה במשרדי, ומטעם השירותים הווטרינריים הייתה ד"ר נילי, מנהל מחלקת מוצרים מן החי, שהיה אחראי גם על הדגים.

רוני בר-און: הובהר אז שחייבים הקמת תחנת מיון דגים שתשמש כתחנה יחידה לכל הדייגים וכל הדגים שדגו אותם בכינרת יעברו בדיקה.

רוני בר-און: מי אמר את זה?

פלורינה פלג: אני העברתי אז ב-2008 לד"ר נילי אליעזר מהשירותים הווטרינריים שהיה אחראי על מחלקת המוצרים מן החי.

רוני בר-און: מה הוא עשה עם זה?

פלורינה פלג: שום דבר.

רוני בר-און: תודה.

רוני בר-און: לשכת המבקרים הפנימיים – מר נשיא הכבוד, שלמה קלדרון או נשיא הלשכה.

רוני בר-און: אם אתם רק רוצים לשמוע זה גם מצוין.

רוני בר-און: מר משה ליכטמן, בבקשה.

משה ליכטמן: הדיון הזה צריך להתקיים במסגרת קצת יותר רחבה.

משה ליכטמן: התמונה הרחבה יותר במשרד החקלאות היא תמונה של שירותים וטרינריים מרוסקים.

משה ליכטמן: ליד השירותים הווטרינריים המרוסקים עומד אגף הדיג שדוח המבקר לא משאיר בו אבן על אבן.

משה ליכטמן: אני רק רוצה להיות בטוח ששמעתי נכון את מנכ"ל המשרד שאומר שראש אגף הדיג מועבר מתפקידו.

משה ליכטמן: כעיתונאי זה סקופ.

רוני בר-און: אנחנו לא נתערב בשיקולי העריכה שלך, מר ליכטמן.

רוני בר-און: אל תתערב בשיקולי האירוח שלנו.

רוני בר-און: אתה רוצה פורום יותר רחב?

רוני בר-און: בפעם הבאה תכתוב לנו אז נעשה מה שאתה אומר.

משה ליכטמן: בלעדי מתוך הוועדה.

רוני בר-און: בלעדי מתוך הוועדה, חם מן התנור.

רוני בר-און: Breaking news.

רוני בר-און: ראש אגף הדיג מועבר מתפקידו.

רוני בר-און: כל מדינת ישראל תעצור את נשימתה למשך יומיים.

משה ליכטמן: אבל באמת צריך להסתכל על העניין בתמונה הרחבה יותר שלו, מפני שגם מה שעולה מהדוח זאת התנהלות ברורה שיש בה משום זלזול בדרג המקצועי.

משה ליכטמן: זה קרה גם בשירותים הווטרינריים, זה עולה מתוך הדוח בדיוק כאן.

משה ליכטמן: כשאנחנו סוחבים את סרט הזמן קדימה, מה אנחנו מקבלים עכשיו?

משה ליכטמן: את מה שאדוני שמע, על וירוס שהתגלה בכינרת.

משה ליכטמן: יכול להיות שאם כל המחקרים והעבודות היו נעשות בזמן אולי היו תופסים אותו בזמן או מתריעים עליו בזמן.

משה ליכטמן: יש וירוס שאנחנו לא יודעים מהו, מיהו, מאין הוא בא, ולאן הוא הולך.

משה ליכטמן: זאת האקטואליה הנוכחית, זה מה שקורה כרגע, וזה מחדל ישיר.

משה ליכטמן: הדבר שלדעתי, מבקר המדינה צריך לשים לב אליו זה ההתנהגות של מנכ"ל משרד החקלאות.

משה ליכטמן: ממשרד החקלאות עולים דיווחים וקולות של ניהול, הייתי אומר אפילו – בריוני.

משה ליכטמן: מה שאומר מנכ"ל משרד החקלאות כרגע שהוא יוצא לציד בעקבות אדם שמשרד המבקר נתן לו הגנה, זה פשוט כל כך מדהים.

רוני בר-און: מר ליכטמן, יש לי בקשה אליך – אנחנו מנהלים פה את הדיון בצורה עניינית.

רוני בר-און: גם אם יש לנו טענות מאוד קשות אנחנו אומרים אותן בשפה של התקינות הפוליטית.

רוני בר-און: המנכ"ל אמר שהוא ביקש להעביר את פלוני מתפקידו.

רוני בר-און: המנכ"ל אמר וציין, וככל שלא ציין בפרוטרוט אני הדגשתי את הפרוטרוט של העניין הזה, שאותו סונין – לא נקרא לו "פלוני"- - הוא פה?

יוסי ישי: כן.

יוסי ישי: ד"ר אורן סונין.

רוני בר-און: אז אני אתן גם לו לדבר.

רוני בר-און: - - הוא קיבל הגנה של חושף שחיתות, והצו כרגע הוא צו ביניים.

רוני בר-און: - - - מנהל גדול ובכיר מאוד במשרד שקיבל הגנה זמנית של חושף שחיתות, ומבקר המדינה הבין אחרי שהסברתי לו, שהוא לא חושף שחיתות, אלא בן אדם שסיים את הקדנציה וצריך לפנות את כיסאו.

רוני בר-און: ובאמת, אחרי שבוע-עשרה ימים מבקר המדינה אמר לו, תתכבד ותפנה את כיסאך כי זה סדר העולם של זמניות הצו.

רוני בר-און: אם מבקר המדינה סבור שהאיש באמת חושף שחיתות ומתנכלים לו כחושף שחיתות, יהפכו את הצו לקבוע.

רוני בר-און: ואם המנכ"ל יהיה צודק, ולא כך הם פני הדברים – לכן בעניין הזה יש סמכות מעין שיפוטית למבקר המדינה, ואנחנו, כמובן, לא נתערב בזה ולא נבקש לבדוק את זה או לבדוק את זה.

רוני בר-און: זה לא תפקידנו, ועדיין לא בשלב הזה.

רוני בר-און: אם יש לך משהו אחר להוסיף בעניין הוירוסים, בבקשה.

משה ליכטמן: אלה עיקרי הדברים.

משה ליכטמן: הגישה לסמכויות המקצועיות שאמורות להיות עצמאיות בעבודתן – השירותים הווטרינריים - -

רוני בר-און: בסוף היום יש הרי מקום שכתוב, האחריות נעצרת כאן.

רוני בר-און: האחריות נעצרת אצל השרה או אצל המנכ"ל, והדגשתי בהתחלה שהמנכ"ל קיבל על עצמו בחלק מהמקרים אחריות גם לכשלים של הכפיפים שלו.

רוני בר-און: צריך להעריך את זה, זה לא טריוויאלי, לא בכל מקום זה קורה.

רוני בר-און: עכשיו יש לנו עוד שני עניינים לסיים לפני שנעבור לסונין ולארגון דייגי הכינרת.

רוני בר-און: החברה להגנת הטבע פה?

אלון רוטשילד: באנו רק להקשיב.

רוני בר-און: רק להקשיב?

רוני בר-און: מאחל לכם הנאה גדולה.

רוני בר-און: האיחוד החקלאי?

רוני בר-און: לא פה.

רוני בר-און: תודה רבה; ארגון חיים וסביבה והפורום המשפטי למען ארץ ישראל.

רוני בר-און: מה זה שייך לעניין הדגה?

עופר ענבר: אני מעמותת ירוק עכשיו, אבל באנו לדלות מידע לגבי מה שציין המנכ"ל בעניין רשתות הדיג.

רוני בר-און: מה שנקרא – ארץ ישראל זה לא רק "ארץ", זה גם ים.

רוני בר-און: אורן, אתה רוצה לומר משהו?

רוני בר-און: אתה מוזמן.

אורן סונין: אני מוכן לומר כמה דברים.

אורן סונין: אמר המנכ"ל שהכול באגף הדיג טוב, אבל הים הוא קטן, ושם יש בעיה.

אורן סונין: אני רוצה להזכיר פה לכולם שמהים מתפרנסים דייגים רבים, ולהבדיל מענפים אחרים, שבהם האינטרסים הם יותר פרטיים, הים מהווה אינטרס רחב של כלל הציבור, ומה שקורה בים ובכינרת מעניין את כל המדינה ולא רק את אגף הדיג.

אורן סונין: לכן אמנם התחום הזה הוא קטן, ותכף אני אסביר גם למה הוא קטן, אבל חייבים להבין שהאחריות פה היא אחריות מאוד ברורה.

אורן סונין: יש חוק, יש פקודת הדיג, ועל-פי החוק הזה אמור המשרד לנהל עניינים – קטן או גדול.

אורן סונין: לכן להציב את הים פה בפינה צריך להיכנס לפרופורציה הנכונה.

אורן סונין: כל העניין הזה נובע מהאופן שהמשרד והאגף מתייחסים לים.

אורן סונין: זה הכול.

אורן סונין: בעצם תחום הדיג במשרד, ובטח בתוך האגף, הוא בן חורג, וזה בא לידי ביטוי בכל הדרך שבה מנוהל הנושא הזה.

אורן סונין: הבן החורג הזה, יש בו כוח אדם מצומצם מדי לעומת אגפים אחרים שבהם נוספו אנשים.

אורן סונין: בתחום הזה ירדו אנשים.

אורן סונין: האנשים המעטים שעושים עבודה מעל ומעבר על בסיס יומיומי בהרגשת שליחות מקבלים את מינימום האמצעים בתוך האגף.

אורן סונין: אם רוצים אפשר לבדוק את זה בכמה שניות, אלו אמצעים ניתנים בתחומים האחרים, ואלו אמצעים בתחומי האגף.

אורן סונין: התקציבים הם תקציבים זניחים, וזה גם בא לידי ביטוי בדוח של המבקר.

אורן סונין: זה בתוך האגף.

אורן סונין: כל זה גם יוצא החוצה, לדרך שבה המשרד מתייחס לציבור הדייגים.

אורן סונין: הוא מתייחס אליהם כאל חקלאים מסוג – אני לא אגיד איזו אות.

אורן סונין: אבל בעצם אין שום התייחסות בהתנהלות של המשרד הזה לדייגים.

אורן סונין: ואני בא שנה אחרי שנה ופונה למנכ"ל הנכבד וגם למנהל אגף הדיג ומבקש ממנו דבר מאוד פשוט: אדוני המנכ"ל, תן לי לעשות את העבודה שאתה מבקש ממני לעשות.

אורן סונין: ואני פונה אליו פעם אחרי פעם ומציג את הדברים שכרגע אמרתי בהרחבה ומסביר שיש לנו פה אחריות, שאם הבסיס לכל ההתנהלות של אגף הדיג בנושא הזה הוא קודם כול לצבור נתונים וידע – מה קורה בכינרת?

אורן סונין: מה קורה בים?

אורן סונין: בשביל זה צריך תקציבים, בשביל זה צריך אמצעים.

אורן סונין: אני פונה פעם אחר פעם, שנה אחרי שנה ומבקש, ונענה בשלילה, לפעמים ולפעמים בהתעלמות.

אורן סונין: על מכתבים שלי אף אחד בכלל לא עונה.

אורן סונין: ואז כשאני פונה החוצה בצר לי כי אף אחד במשרד הזה לא מוכן לעשות שום דבר, פתאום מעצם היותי זה שמעלה את כל הבעיות הפכתי להיות הבעיה, מכוונים אליי את החצים.

רוני בר-און: תעצור פה בקטע האישי, כי אני לא רוצה להיכנס לזה כרגע.

רוני בר-און: הסברת שתביעותיך המקצועיות לא נענו, ובמקום להיות פתרון לבעיה הפכת אתה לבעיה.

רוני בר-און: עכשיו תגיד לי, אם יש עוד נתונים לגבי הדיון שבפנינו.

אורן סונין: מאוד קשה במערכת כזאת שכל אחד שומר על השני יותר מאשר על האינטרס הציבורי לבוא ולהגיד את הדברים.

אורן סונין: אז אני אתן כמה דוגמאות.

אורן סונין: למשל, אמר כרגע המנכ"ל הנכבד שהדוח אמר שאין סקרים בכינרת, והנה, עכשיו יוצאים סקרים בכינרת, והכול בסדר.

אורן סונין: לא נכון, פשוט לא נכון.

אורן סונין: אמנם יש יוזמות לעשות את זה, אבל הסקרים שהולכים להתבצע לא ייתנו את המענה, ואני יכול להוכיח את זה שחור על גבי לבן.

אורן סונין: זה שהוא יושב פה ואומר שיש כיסוי לכל הדברים האלה זה לא נכון.

אורן סונין: מבחינה מקצועית אלה פשוט נתונים לא נכונים.

אורן סונין: דיברו פה על נושא הקורמורנים – הנושא מטופל, הכול בסדר, המשאבים מחולקים באופן שווה.

אורן סונין: בפועל יצא מכרז, נבחר מי שמוציא לפועל את הנושא הזה, ובפועל הקורמורנים מגורשים לכינרת.

אורן סונין: כל הקורמורנים, במקום שיגורשו מהכינרת, מגורשים אל תוך הכינרת.

אורן סונין: כשהקמנו קול צעקה פעם אחרי פעם, ואמרנו שוב ואמרנו שלוש פעמים אז עשו אקט סמלי בשביל לסתום את הפה.

אורן סונין: מסתובבת שם סירה שעתיים-שלוש ביום, משחקת לה עם הקורמורנים, ואז אפשר להגיד, כן, מגרשים את הקורמורנים מהכינרת.

אורן סונין: בהתייחסות לליקויים יש חוסר יושר כי מנסים להציג - -

רוני בר-און: למה אתה תכף בא למקום של חוסר יושר?

רוני בר-און: אולי זה חוסר כישרון, אולי זה שלומיאליות?

רוני בר-און: כל תקלה בממשלה תפורש כחוסר יושר אז באמת – אולי זאת שלומיאליות.

רוני בר-און: אולי אתה היית יודע לגרש את הקורמורנים למקום אחר.

רוני בר-און: הוא נכשל, אבל הוא לא אומר שהוא לא ישר.

רוני בר-און: זאת טענה יותר מדי חזקה מכדי לטעון אותה מהפה והחוצה.

רוני בר-און: יכול להיות שהעובדות הן איתך, ובמקום לגרש את הקורמורנים מהכינרת מגרשים אותם אל הכינרת; יכול להיות שהסירה שמסתובבת שם סתם מפריחה אותם באוויר, והיא חוזרת אחרי חמש דקות.

רוני בר-און: להגיד שזה חוסר יושר זה טעון הוכחה.

אורן סונין: אני חוזר בי מהאמירה של חוסר יושר, אבל אני רוצה לחדד כדי להסביר מה אמרתי.

אורן סונין: הנתונים שמוצגים כאילו - - -

רוני בר-און: מה אמר המנכ"ל?

רוני בר-און: המנכ"ל אמר שהדוח דיבר על כך שבמשך 10 שנים לא תקצבו סקרים.

רוני בר-און: הוא אומר, אני תקצבתי את זה ב-2011 ב-3.5 מיליון שקל.

רוני בר-און: האוזן הרגישה שלי שקצת עסקה בדברים האלה שאלתי, תקצבת או הוצאת את הכסף?

רוני בר-און: צעקו לו מאחורה העוזרים שלו – הכסף הוצא, אותרו האנשים, נכתבו המנדטים או הצ'רטרים לסקרים האלה, שילמו בשבילם והביאו לנו את התוצאות.

רוני בר-און: נכון הגדרתי את תשובתך, אדוני המנכ"ל?

יוסי ישי: כן, אדוני.

רוני בר-און: זה המצב?

יוסי ישי: בהחלט כן.

רוני בר-און: גם את רומא לא בנו ביום אחד.

רוני בר-און: אז יכול להיות שהוא סוקר לא בכיוון שאתה היית סוקר; ויכול להיות שהוא שאל שאלות בסקר שאולי אתה היית שואל אחרת.

רוני בר-און: תחבר אותנו לטענה שהוא לא רוצה לתקן את הליקויים – זה בעצם מה שאתה טוען.

אורן סונין: אני אומר בצורה מאוד ברורה: הליקויים שנאמר עליהם שהם מתוקנים, בחלקם אינם מתוקנים.

רוני בר-און: זה בסדר גמור, זה אנחנו מוכנים לקבל.

אורן סונין: אבל גם אלה שמצביעים עליהם ככאלה שכן מתוקנים יש איתם הרבה בעייתיות.

רוני בר-און: כשהכינו את הסקרים האלה - -

אורן סונין: אין כרגע סקרים.

רוני בר-און: מה "אין סקרים"?

רוני בר-און: הוא אמר שהוא הזמין סקרים.

אורן סונין: אין כרגע סקרים.

רוני בר-און: מה זאת אומרת, אולי הם בהכנה, אולי הם בסקירה כרגע, אולי הם עוד לא הונחו, אבל הכסף הוצא.

משה גפני: הם בהכנה כבר ארבע שנים.

משה גפני: ארבע שנים הם בהכנה.

רוני בר-און: מי אדוני?

משה גפני: אני פרופ' גופן שעבד 32 שנים במעבדה לחקר הכינרת, והיה מנהל שלה ושותף מקצועי לחבורה הזאת שיושבת פה.

רוני בר-און: למה אתה לא מופיע ברשימה שלי?

רוני בר-און: למה לא פניתי אליך?

משה גפני: אם תפנה אליי אני בשמחה - -

רוני בר-און: תכף אפנה אליך.

רוני בר-און: איפה פרופ' גופן מופיע?

רוני בר-און: נכון, אתה מופיע תחת המוזמנים של ארגון הדייגים.

משה גפני: אני מאוד אשמח ואיענה ברצון להזמנתך.

רוני בר-און: אני אתן לך.

רוני בר-און: הטענה שלך שעם הסקרים האלה לא קרה כלום, וב', אם יקרה איתם לא שאלו את השאלות הנכונות, וממילא התשובות שיקבלו לא יעזרו לקדם את תיקון הליקויים שמופיעים בדוח.

רוני בר-און: סיכמתי נכון את העמדה שלך?

רוני בר-און: יש לך עוד משהו שאתה לא יכול לחזור הביתה בלי להגיד לנו?

אורן סונין: אין לי בעיה לחזור הביתה.

רוני בר-און: ברור.

רוני בר-און: אם אנחנו כבר פה, נשאל אותך, פרופ' גופֶן או "גופָן"?

משה גפני: גופֶן.

משה גפני: וזה לא עִברות.

רוני בר-און: בסדר גמור.

משה גפני: מותר לדבר גם על משהו חוץ מדגים.

רוני בר-און: בשמחה רבה.

רוני בר-און: אני מקציב לך חמש דקות, זה בסדר?

משה גפני: אוקיי.

משה גפני: אני רוצה להתחיל מנקודה שלא הועלתה או הועלתה בצורה מגומדת מדי.

רוני בר-און: סליחה, נרשם בפרוטוקול מאיפה הוא בא, ושהוא היה מנהל 32 שנה?

משה גפני: לא הייתי מנהל 32 שנה, אלא 32 שנים עבדתי במחקר הכינרת שמתוך זה דגים היה הנושא המרכזי.

רוני בר-און: מצוין.

רוני בר-און: לכן דעתך חשובה לנו מאוד.

רוני בר-און: בבקשה.

משה גפני: מנהל הייתי רק שש שנים.

משה גפני: אני רוצה להעלות נקודה אחת חשובה שכאן לא מספיק דובר בה: ממשק דיג בכינרת זה אומנם, כפי שאמר מנכ"ל משרדך, שרת החקלאות, זה רק 2,000 טון דגים בשנה.

משה גפני: אבל זה מקור מים שמספק יותר מ-50% ממי השתייה של מדינת ישראל, ולדגים יש השפעה על איכות המים.

משה גפני: ממשק דיג בכינרת זה ממשק שצריך להיות מכוון לשתי מטרות בו זמנית: אחת, פרנסה לדייגים; שתיים, שמירה על איכות המים בכינרת- -

רוני בר-און: אני רוצה להבין, הדגים יכולים לשפר את איכות המים או לקלקל אותם?

משה גפני: שני הדברים כאחד.

רוני בר-און: יפה.

משה גפני: דבר שני: בדיווח שאתה מסרת נמסרו פרטים שיוצרים רושם מוטעה על הבעיה שבה אנחנו דנים כרגע.

משה גפני: אתה אמרת שהיה למעלה מ-2,000 טון דגים בשנה, והיום יש רק 240.

רוני בר-און: סליחה, אני לא אמרתי שום דבר- -

משה גפני: אמרת שהייתה ירידה של 90%.

רוני בר-און: סליחה, זה מה שקבוע בדוח הביקורת.

משה גפני: סליחה.

משה גפני: זאת טעות גסה כך להציג את הדבר, מסיבה מאוד פשוטה.

משה גפני: קודם כול השלל הממוצע של השנים הטובות 1,800 טון בשנה, ומתוך זה כ-1,000 טון סרדינים.

משה גפני: סרדינים זה דג קטן שלא נכלל בקטגוריה של הדגים המסחריים שאנחנו עוסקים בהם פה היום.

משה גפני: יותר מזה, שלל הדיג ירד מכיוון שהדייגים לא תופסים יותר סרדינים.

משה גפני: לכן צריך להשוות את 240 טון האלה שאתה דיברת עליהם ל-700-600 טון שהיו בעבר.

רוני בר-און: מר גופן, להבדיל מדיסציפלינות אחרות אני חייב להיות יותר ממוקד.

רוני בר-און: מה שאתה אומר לי פה הוא שהתמונה כאילו ירדנו ב-90% היא לא נכונה.

רוני בר-און: ירדנו רק ב-70% - מ-600 ל-200.

רוני בר-און: לא, לא.

רוני בר-און: אז תסביר לי.

משה גפני: הייתה בעיה של דג אחד בכינרת שקוראים לו "אמנון הגליל", המושט הלבן.

משה גפני: במקום לנסות לחפש ולמצוא את הסיבות לירידה באמנון הגליל הציעו להפסיק את הדיג.

משה גפני: אם היו מפסיקים את הדיג היו משיגים תוצאה בדיוק הפוכה ממה שרצו בה.

משה גפני: אבל זה כבר דורש דיון מקצועי.

משה גפני: אני חוזר לדוח מבקר המדינה: בדוח מבקר המדינה לגבי הבעיה הזאת נכתב משפט שבו התעלמו ממנו לחלוטין.

משה גפני: דיברו על כך שלא הצליחו להגיע להסדר עם הדייגים.

משה גפני: לא זאת הייתה הבעיה.

משה גפני: מבקר המדינה אמר, אתם החלטתם החלטה שאין לה בסיס מדעי עובדתי שמצדיק אותה.

רוני בר-און: כך בדיוק אמרתי כששאלתי את השאלה - -

משה גפני: טוב, אני לא מאשים אותך, אני מאשים את רוח הדיון.

רוני בר-און: פרופ' גופן, אני רוצה להתקדם.

משה גפני: אז אני אקדם אותך.

רוני בר-און: בבקשה, יש לך בדיוק עוד שתי דקות.

משה גפני: ב-2005 נעשה סקר אקוסטי – זאת השיטה שבה עושים סקרי גודל אוכלוסיית הדגים באגם.

משה גפני: הסקר האקוסטי האחרון נעשה ב-2005.

משה גפני: שלוש שנים אחרי זה רשות המים העמידה לרשות המעבדה לחקר הכינרת מערכת שהיא קוראת לה "משודרגת" עבור הסקרים האלה.

משה גפני: המערכת הזאת נקנתה לפני שלוש שנים ויצאה לדרכה רק בשנת 2011.

משה גפני: הפרסום היחידי שהיה עליה עד עכשיו היה מינואר 2011, והפרסום הזה מראה עד כמה המערכת הזאת, כמו שאמר אורן, לא מתאימה למטרה שלשמה אנחנו רוצים אותה.

משה גפני: המערכת הזאת גילתה דגים בגודל מסחרי בכינרת בכמות יותר קטנה ממה שהביאו הדייגים לשוק.

משה גפני: וזה נרשם, על זה אין ויכוח.

משה גפני: זאת אומרת, יש פה כישלון מקצועי שאותו צריך לברר.

משה גפני: המערכת הזאת לא יודעת לסרוק נפח מים, ואת הבעיה הזאת צריך לפתור.

משה גפני: השלל ירד מכיוון שלא תופסים סרדינים; ממשק הדיג צריך להיות מכוון גם לפרנסה וגם לאיכות המים.

משה גפני: יושב פה המנכ"ל יוסי ישי אשר ידע בזמנו בשנת 2001 יפה מאוד לבוא ולבקש את עזרתי כדי לקבל גיבוי לצורך לעקור אבוקדו במדינת ישראל, ואני אמרתי לו, אתה יכול להוריד את המפלס עוד קצת.

משה גפני: רבותיי, הייתי אחד נגד הרבה יותר ממה שיושבים כאן באולם, וההמלצה שלי התקבלה.

משה גפני: לכן ההחלטה על הפסקת דיג יצאה מבית מדרשה של המעבדה לחקר הכינרת בשנת 2008, ואף אחד לא דרש נתונים בכלל כדי להצדיק אותה.

רוני בר-און: אתה יכול לתת לנו שורה תחתונה?

רוני בר-און: אתה אומר שההחלטה הזאת מוטעית משום שכדי לעזור גם לעניין הדגה וגם לממשק שבין הדגה לבין איכות מי הכינרת, לא נכון כרגע לעצור את הדיג בכינרת.

רוני בר-און: זה מה שאתה אומר לנו?

משה גפני: אני אומר את זה, איך אומרים – בדחילו ורחימו.

משה גפני: כי זה מבוסס על מה שאני יודע מן העבר.

משה גפני: על המצב הנוכחי, זה לא אמרתי לכם – הכינרת עברה שינויים אקולוגיים מאוד ניכרים שיש להם השפעה על הדגים.

רוני בר-און: פרופ' גופן, אני רוצה להתקדם.

רוני בר-און: אתה אומר שצריך לשוב ולשקול את ההחלטה הזאת כאשר הדרך שבה התקבלה ההחלטה הקודמת לא התבססה על אדנים מדעיים שנראים בעיניך, ואתה מוכן להציע אדנים מדעיים אחרים?

משה גפני: נכון.

רוני בר-און: יפה.

רוני בר-און: כשהתנהלה הביקורת אתה דיברת עם אנשי המבקר?

משה גפני: לא רק שלא דיברתי עם אנשי המבקר, כי העלימו אותי מעיניו - -

רוני בר-און: למה אתה עושה דרמות?

רוני בר-און: שאלתי אם דיברת – תגיד כן או לא.

משה גפני: לא.

רוני בר-און: כשאתה אומר "לא רק שלא דיברתי" תכף נשמע סיפור שכלאו אותך באיזה חדר - -

משה גפני: לא, אני אגיד לך יותר מזה - -

רוני בר-און: עזוב, בסדר, אבל אני רוצה להתקדם.

רוני בר-און: הדרמה לא כל כך מעניינת אותי.

רוני בר-און: לא דיברת.

רוני בר-און: הנה, אנשי המבקר שמעו אותך, ואני המבקר יודעים מי אתה עכשיו.

רוני בר-און: ואם יהיה חשוב להם, אם הם חושבים שנגעת פה במשהו שמערער את הקביעות המדעיות או את הקביעות של הביקורת, הם יידעו למצוא אותך.

משה גפני: משפט אחד לסיכום.

רוני בר-און: סיכום, אבל לא יותר מזה, בבקשה.

רוני בר-און: לא מספיק שאנשי מבקר המדינה יידעו על קיומי, אלא אני מבקש לא שיידעו על קיומי, אלא שיכירו בקיומי גם הג'נטלמנים האלה - -

רוני בר-און: הם יודעים את קיומך, תאמין לי.

רוני בר-און: שמע, זאת החלטת מנהלים שיש לה תוצאות לכאן ולכאן.

משה גפני: אני סיימתי.

רוני בר-און: ארגון דייגי הכינרת – יו"ר ארגון הדיירים.

רוני בר-און: מר פדידה?

מנחם לב: לא פה.

רוני בר-און: מי פה?

מנחם לב: מנחם לב.

פואד נאסר: יש כאן דובר הארגון ויושב ראש ארגון הדייגים בישראל.

רוני בר-און: מנחם לב, אתה דייג?

מנחם לב: כן.

רוני בר-און: זה תואר שבעיניי טוב יותר מ-40 יושבי ראש.

פואד נאסר: לא לטעות.

פואד נאסר: בלי ראש אין רגליים.

רוני בר-און: מי אדוני?

רוני בר-און: אדוני היושב ראש?

פואד נאסר: כן, אדוני.

רוני בר-און: מה שם אדוני?

פואד נאסר: פואד נאסר, יושב ראש ארגון הדייגים בישראל.

רוני בר-און: יפה מאוד.

רוני בר-און: בבקשה, מר לב.

מנחם לב: אני מברך על הישיבה הזאת.

מנחם לב: בראשית דבריי אני אגיד שאני חבר קיבוץ עין-גב, דייג 33 שנה בכינרת.

מנחם לב: אני עובד בצמוד עם כל הרשויות, כולל עם משרד החקלאות, פרט לבן אדם אחד שניסה להרוס את הדיג.

מנחם לב: הערת ביניים.

מנחם לב: חברים, בכינרת אין שום בעיה של דגים, יש בעיה של התנהלות, יש בעיה של ידע.

מנחם לב: הכי חשוב, אנחנו שוכחים דבר אחד: הכינרת היא מקור מים, הכינרת היא מקור פרנסה.

מנחם לב: האמנון של הכינרת והכינרת שווה כמה מיליונים של אנשים שבאים בשביל זה לכינרת, וזה לא ענף קטן, זה ענף תיירותי שנשען על זה.

מנחם לב: בהתנהלות בלתי מובנת כמעט הוכחד דג האמנון.

מנחם לב: אני מבקש להסביר את הסיבות: הדייגים ביקשו בעצמם, לפני שסוגרים את הכינרת, לסגור את הבטיחה לאלתר מדיג.

מנחם לב: עשו את זה רק שלושה חודשים.

מנחם לב: שנית, לגבי גודל הרשתות, החליטה ועדת מומחים על עין 40; מנהל אגף הדיג באיזשהו משחק קטן, יחד עם יושב ראש ארגון דייגי טבריה הוריד את גודל העין ל-72.

מנחם לב: ונתנו על זה פיצויים להחליף את גודל הרשת.

מנחם לב: מה נעשה עם זה?

מנחם לב: אתם רואים את התוצאות.

מנחם לב: אני מ-2002 מתריע על בעיית הקורמורנים.

מנחם לב: כבודו, 8,000 קורמורנים בכינרת – מהיום חצי קילו ליום, דג קטן, כל האכלוס והכסף ששמים על האכלוס הולך לטובת האכלת הציפורים שהן ציפורים לא מקומיות.

מנחם לב: אלה ציפורים שהגיעו רק ב-20 השנה האחרונות לכינרת, והן הגיעו עוד יותר לכינרת כאשר השדולה של חברי הקיבוצים נתנו מענקים בלי סוף ויצרו צוותים לגרש את הקורמורנים מבריכות הדגים לכינרת, מן הפרט אל הכלל.

מנחם לב: כשאני פניתי על בעיית הקורמורנים בוועדה לאכלוס הכינרת, עשו לי, ככה – נטפל בזה.

מנחם לב: רשות שמורות הטבע לא נותנת לגרש מאזורי לינה.

מנחם לב: הקורמורנים הם welcome פה, אני לא רוצה שיאכלו בכינרת.

מנחם לב: אם הם לא טובים לבריכות הדגים הם גם לא טובים לכינרת.

מנחם לב: זאת עובדה חד וחלק, אין על זה ויכוחים.

מנחם לב: כל מה שעושה אדוני המנכ"ל עכשיו – מ-2.2 מיליון שקל הוא נתן למישהו לגרש עם סירה את הקורמורנים במשך ארבע שעות, ועוד הוסיף 170 אלף שקל לתקציב – גורם את הדבר ההפוך: הם מבריחים אותו, ואחר כך הם אוכלים כפול.

רוני בר-און: - - -

מנחם לב: שנייה, אני אמשיך הלאה.

רוני בר-און: רגע, אתה יושב פה בשביל להסביר לנו בסופו של דבר.

רוני בר-און: כל החבר'ה פה זה הכול בסדר.

רוני בר-און: אנחנו צריכים לדעת מה קורה עם הדוח הזה - -

מנחם לב: יש דרך בכלל לסלק את הקורמורנים?

מנחם לב: בוודאי.

מנחם לב: שמקובלת גם על רשות הטבע והגנים.

רוני בר-און: כמה זה עולה בהשוואה למה שמשרד החקלאות מוכן לעשות עד עכשיו?

מנחם לב: אם היה עושה כבוד המנכ"ל ביחד עם חיים אנג'וני, לא היה עושה איפה באיפה - -

רוני בר-און: עשה לי טובה, למה לך?

מנחם לב: שיחלק.

רוני בר-און: מנחם, קיימנו את הדיון הזה עד כאן בלי לחלק ציונים אישיים.

רוני בר-און: אף אחד לא דיבר, ואני שמרתי כשזה רצה וזה רצה.

רוני בר-און: תפסיק עם הדבר הזה.

רוני בר-און: שאלתי אותך שאלה, אם אתה יודע לענות לי, כמה עולה כדי שלא יהיה קורמורן אחד בכינרת בהשוואה למה שהיום מקדישים שאתה אומר שזה להעביר אותם מפה לפה, ועוד מגדילים את התיאבון שלהם בעצם.

מנחם לב: כבודו, לפני שנה עשיתי פיילוט של 17 יום לגירוש קורמורנים, והפיילוט הזה יצא בכתב לכל האנשים.

מנחם לב: את הכסף לפיילוט קיבלתי ממשרד החקלאות מהאגף לדיג.

מנחם לב: כתבתי, צילמתי, תיעדתי, ישבתי עם כל הגופים הירוקים הרלוונטיים, וקיבלנו הסכמה שהם יכולים להמשיך לישון באזורי הלינה שלהם מסביב לכינרת בבטיחה, אבל לאכול פה, ונתנו תשובה איך אפשר לגרש אותם.

רוני בר-און: כמה זה עולה?

מנחם לב: 1.2 מיליון שקל למאה יום.

רוני בר-און: למאה יום?

מנחם לב: הם רק מהיום פה.

רוני בר-און: זאת אומרת שב-5 מיליון שקל בשנה נפתרה בעיית הקורמורנים?

מנחם לב: לא, 1.2 מיליון שקל.

רוני בר-און: אה, סליחה, הם רק מהיום פה.

רוני בר-און: הבנתי.

רוני בר-און: זה יעלה 1.2 מיליון שקל לעונת הקורמורנים בכינרת שלא יהיה קורמורן בכינרת?

מנחם לב: יישארו קורמורנים, אבל - -

רוני בר-און: הבעיה תבוטל?

מנחם לב: כן.

רוני בר-און: אדוני המנכ"ל, מקובל עליך המספר הזה של 1.2 מיליון ל-100 יום לפתור את בעיית הקורמורנים מקובל עליך כמספר?

יוסי ישי: הבעיה היא לא תקציב בכלל.

רוני בר-און: אני שאלתי אותך על תקציב.

רוני בר-און: תגיד אחר כך שראש הממשלה אוהב קורמורנים.

רוני בר-און: אז גם אם אני אשים 100 מיליון הוא לא יסכים.

יוסי ישי: זה עולה פחות.

רוני בר-און: תודה רבה.

רוני בר-און: אחר כך אני אשאל אותך, מה הבעיה בלהעיף אותם משם.

רוני בר-און: הלאה, בבקשה, לב.

מנחם לב: לגבי נושא ניטור הכינרת וההחלטה על איסור הדיג.

מנחם לב: רבותיי, את כל הדגימות מהכינרת ואת כל הדגימות של משרד החקלאות עושים מספינת הדיג של עין-גב בהתנדבות העובדים של משרד החקלאות.

מנחם לב: אני עובד איתם בשיתוף פעולה מלא.

מנחם לב: אני כל פעם שומע, יש דגים, אין דגים, יש דגים, אין דגים – כולם היו אצלי על הסירה בלא יוצא מן הכלל.

מנחם לב: אני יודע מה יש מתחת למים, יש לי מכשירים מספיק משוכללים.

מנחם לב: אני יום-יום בים.

מנחם לב: הכינרת שבעה מדגים, פרט לדג אחד שנקרא אמנון, והדג השני שנקרא בורי.

מנחם לב: אני אסביר לכבודו שבימי הסורים ביקשתי לסגור את הבטיחה לצמיתות.

מנחם לב: אני מקווה שזה יעבור עכשיו.

מנחם לב: הדבר הקשה ביותר שאני רוצה לספר לך עליו זה העניין של הבורי.

מנחם לב: עד עצם היום הזה מדי שנה בשנה בצורה אובססיבית מוציאים קול קורא לאיסוף דגיגי בורי מים תיכון לכינרת אחרי שהדגיגים מגיעים לנחלים.

מנחם לב: הדגים האלה פוגעים בפרנסת הדייגים בים תיכון והולכים לבריכות הדגים, ורק בסוף הכינרת נענית באיזה קול קורא.

מנחם לב: גם השנה, נכון לאתמול, 250 אלף דגיגי צפלוס הגיעו לגן שמואל – כמעט המכסה המלאה – לכינרת לא נכנס דג אחד.

מנחם לב: ואם תברר עוד יותר – עוד אפילו לא יצא קול קורא והמשך לקול קורא.

מנחם לב: זה ועדת האכלוס החליטה, וזה לא קורה.

מנחם לב: וזה שנה אחרי שנה.

רוני בר-און: למה עושים את זה?

מנחם לב: למה עושים את זה?

מנחם לב: אני פה אגיד לפני שרת החקלאות: קודם כול בריכות הדגים, קודם כול הפרנסה שלהם.

מנחם לב: אפילו שיצאו נגדה בעיתון.

מנחם לב: רבותיי, כל אגף הדיג, לבד מכמה אנשים, כולל ד"ר אורן, זה הכול חונטה של בריכות הדגים שלוקחים את כל התקציבים, את כל המענקים.

מנחם לב: תבדקו מה הכינרת קיבלה – אפילו לא אחוז אחד.

מנחם לב: את זה אני מבקש לדרוש.

מנחם לב: תזכרו טוב, הכינרת זה לא דיג, זה לא מים.

מנחם לב: אנחנו עיני אור לגויים.

מנחם לב: לפה באים הנוצרים לאכול את המושט ולא את דג הפלסטיק המיובא מסין, עכשיו כשנותנים היתרים.

רוני בר-און: יש לך שם מים?

רוני בר-און: כיבדו אותך?

מנחם לב: אני מאוד מתרגש - -

רוני בר-און: אני רואה שאתה מתרגש.

מנחם לב: אני נמצא פה פעם אחרי פעם, ואני מרגיש שאני נלחם בעצמי, ואני מרגיש שאני יודע מה אני אומר, ואנשים יושבים איתי ורואים מה שקורה.

מנחם לב: יום-יום את כל האינפורמציה שיש פה שואבים ממני, כולל הדג העיוור, כולל התפוצצות אוכלוסין בכינרת, כולל נושא של הרעלות, כולל הקורמורנים.

מנחם לב: אני 10 שנים מתעסק בזה.

מנחם לב: במקום להיות היום בים ולתפוס את הסרדינים אני צריך לבוא שוב לפה להסביר לכם שהדייגים זאת לא הבעיה.

מנחם לב: אנחנו קצת בעייתיים בעידוד משרד החקלאות.

מנחם לב: נראה לך הגיוני שדייג יקבל מענק בלי שהוא מנהל ספרים ובלי שיש לו עוסק מורשה?

מנחם לב: זה נראה לך הגיוני?

מנחם לב: אבל זה קורה עד היום – נותנים מענקים.

מנחם לב: ומי שיש לו "עוסק מורשה" מחכה להיות עבריין – עד עכשיו לא קיבל רשיון דיג אישי, רק הבוקר הגיע לו כי הוא מחכה לבדוק אם אין לו תיק פלילי.

מנחם לב: חבר'ה, מה קורה פה?

מנחם לב: אתם קוראים לדייגים "שכונה"?

מנחם לב: תסתכלו מה קורה באגף הדיג – בואו לכינרת ותראו.

מנחם לב: אני מצדיק אותם.

מנחם לב: אני רק רוצה לחדד את הנושא של האכיפה.

מנחם לב: המשטרה דואגת לרישיונות ולכושר השיט של הספינה.

מנחם לב: משרד החקלאות דואג לאכיפה של גודל העין, אם יש רישיון דיג וכן הלאה.

מנחם לב: לכן בכינרת צריכים לצאת לים שניים.

מנחם לב: אז אם היה יוצא שוטר ופקח באותה סירה היו עושים את כל האכיפה.

מנחם לב: אז יש עכשיו סירה כזאת, סירה כזאת, סירה כזאת, סירה כזאת – כל אחד אוכף בשבילו, כולל רשות ניקוז כינרת.

מנחם לב: דע לך, כבודו, הכינרת הזאת, ממשרד התחבורה עד משרד הפנים דרך רשות ניקוז כינרת – כולם אוסף של "איסוזואים" מסביב לכינרת, כל אחד מפקח וכל אחד נלחם בשני על מה הוא צריך לפקח.

רוני בר-און: כל העניין שעשינו בשעתו עוד כשהייתי שר פנים, העניין הזה של מנהלת הכינרת – תוכנית לאיגום המשאבים, זה לא עזר?

מנחם לב: אני אגיד לך מה קורה: אותה מנהלת הכינרת לפני שבוע ימים הורידה את כל העשבייה באזור הכינרת באזור הטלה של דגים כי שם יש חופי רחצה מוכרזים.

מנחם לב: יצא ד"ר דורון מרקל מהנציבות המים ונתן להם הוראה להחזיר אבן-אבן, אז אמרו לו, מי אתה?

מנחם לב: ככה נלחמים בנו – אחד נותן אישור, השני לא נותן.

מנחם לב: קן הקוקייה.

מנחם לב: אני 33 שנה בים – אחד, תן לי רישיון כזה; השני נותן לי רישיון כזה.

מנחם לב: אחד סותר את השני.

מנחם לב: אני לא אפסיק את הים.

מנחם לב: הדיג בעין-גב הוא מקום המדינה.

מנחם לב: דבר נוסף, כבודו, אסור לזלזל בקו הגבול הארוך ביותר במדינת ישראל.

מנחם לב: הדייגים צריכים לקבל את מלוא התמיכה.

מנחם לב: הסירות שלהם ישנות, רעבים לפת לחם, סוגרים להם שטחי מדגה, וגם לנו – פתאום קם לנו איזה נקש ובונה על החוף וילה, וכולם יושבים בשקט.

מנחם לב: בונה איזה בית מלון קרוב לחוף – הון ושלטון.

מנחם לב: כולם נלחמים – עוצרים, ממשיכים, עוצרים, ממשיכים.

מנחם לב: חבר'ה, הכינרת זה לכל הגויים.

מנחם לב: בואו שעה אחת יפה.

מנחם לב: אני סיימתי.

מנחם לב: תודה.

רוני בר-און: תודה רבה לך.

רוני בר-און: אני קודם מודה לך שאתה בא לך, ואתה בטל מעבודתך והנסיעה הזאת.

רוני בר-און: באמת אמרת דברים שחשוב לשמוע אותם.

רוני בר-און: מי ששמע, שמע – יכול להיות שיש פה רעיונות לבדיקות נוספות.

רוני בר-און: מר נאסר, אתה עדיין רוצה להוסיף?

פואד נאסר: כן, אדוני.

פואד נאסר: אני לא אוסיף המון, אבל אני אוסיף את המהות.

פואד נאסר: כבוד המנכ"ל אמר שהוא צריך להעביר את זה מתפקידו ואת זה מתפקידו.

פואד נאסר: אני חושב שכבוד המנכ"ל כבר 10 שנים בתפקיד המנכ"ל, אם אני לא טועה - -

רוני בר-און: סליחה, אני מציע לך לדבר לעניין - -

פואד נאסר: סליחה רגע.

פואד נאסר: יש לי - -

רוני בר-און: אל תגיד לי, אני ארחיק אותי מפה.

רוני בר-און: סליחה, אל תפסיק אותי באמצע.

פואד נאסר: אז מה, תרחיק אותי.

רוני בר-און: פעם אחרונה שאתה מדבר עכשיו - -

פואד נאסר: אני קיבלתי פה את ההתקף הזה שאתה רואה אותי בכיסא גלגלים בוועדת הכלכלה - -

רוני בר-און: מר נאסר, אתה רוצה לעשות לעצמך התקף – תעשה לעצמך התקף - -

פואד נאסר: מה זה?

פואד נאסר: - - -

רוני בר-און: אני לא נתתי לאף אחד לתקוף אותך.

רוני בר-און: אתה לא תשיא פה עצות למנכ"ל- -

פואד נאסר: זה לא עצות, אדוני.

פואד נאסר: אני אומר לך מה שאני רוצה להגיד.

רוני בר-און: מר נאסר, אני מנהל פה את הדיון - -

פואד נאסר: אני לא מנהל את הדיון פה.

פואד נאסר: אני בא מחיפה על כיסא גלגלים בשביל להגיד לך, אדוני, מה עושים לדייגים במדינה הזאת.

רוני בר-און: זה בדיוק מה שתגיד.

פואד נאסר: אז זה מה שאני רוצה להשמיע לך.

רוני בר-און: אל תיתן ציונים למנכ"ל, ואל תציע לו לעזוב את תפקידו - -

פואד נאסר: אני לא נותן ציונים.

פואד נאסר: הוא 10 שנים מנכ"ל.

פואד נאסר: מפקד בצבא, אדוני, אם הקצינים שלו לא בסדר, קודם כול שיעניש את עצמו.

רוני בר-און: מאה אחוז.

רוני בר-און: עכשיו תספר לנו, מר נאסר, בשקט ובנחת - -

פואד נאסר: אדוני, כל מילה שאמר כבוד המנכ"ל לא נכונה, שקר וכזב.

פואד נאסר: סליחה שאני אומר את זה.

פואד נאסר: לא דנו איתנו, לא עירבו אותנו, לא אמרו לנו כלום.

פואד נאסר: בזמן האחרון היינו מוזמנים לכנס שהם החליטו.

פואד נאסר: הגענו לשם, מצאנו יס"מים מחכים לנו, אדוני.

פואד נאסר: זה דבר נורא ואיום.

פואד נאסר: אמרו על הדייגים, עבריינים, פחדו מהם.

פואד נאסר: יש לי מסמכים רשמיים של הקב"טים שלהם, וסגן מפקד המחוז שם וגם המפכ"ל יכולים להגיד איך התנהגו הדייגים.

פואד נאסר: לאחר מכן לא הייתה לו ברירה אלא לקבל את האנשים.

פואד נאסר: גם יש סילוף של דברים של ההסכמה.

פואד נאסר: זה הדבר הראשון – רק שנדע כולנו עם מי יש לנו עסק.

פואד נאסר: מתוך דוח מבקר המדינה וגם הצו שבידי, הצו ניתן לאחר הדוח בגלל דבר אחד – איך לערוף את ראשו של מישהו.

פואד נאסר: זאת הייתה הכוונה, אדוני.

פואד נאסר: אנחנו כארגון שעומד ועובד מול אדם אחד בכל משרד החקלאות, ד"ר אורן סונין, שהוא המענה לכל פנייה אליו מאילת, מאשדוד, מאשקלון.

פואד נאסר: בוא נגיד: מים סוף ועד לטבריה.

פואד נאסר: זה לא מצא חן בעיני מנהל האגף.

פואד נאסר: מנהל האגף לא משיב לנו על מכתבים; המנכ"ל, שנים, יש לי פה - -

רוני בר-און: אז מה אתה כועס עליו?

פואד נאסר: אני לא כועס.

פואד נאסר: הוא לא משיב למכתבים חשובים, פניות חשובות ודרישות חשובות.

פואד נאסר: אדוני, אני בא לעזור לך שתעזור לי?

רוני בר-און: אתה לא.

פואד נאסר: למה אני לא, אדוני?

רוני בר-און: כי אני מנסה להגיד לך שכשהיו לך טענות לראש אגף הדיג היום שמעת מהמנכ"ל של משרד החקלאות בשורה שהוא מעביר אותו מתפקידו.

רוני בר-און: הוא אמר לך את זה.

רוני בר-און: הוא כשל, והוא הולך הביתה.

פואד נאסר: איפה הוא היה עשר שנים, אדוני?

רוני בר-און: אוקיי, אז תחכה עוד עשר שנים.

פואד נאסר: אם אני הייתי הפקיד שלך, ועשר שנים אני עושה טעות, צריך לפטר אותך, לא אותי, אדוני.

רוני בר-און: הוא פיטר אותו.

פואד נאסר: הוא צריך לפטר את עצמו גם.

רוני בר-און: בסדר, הוא ישקול את הקריאה שלך.

פואד נאסר: גם מבקר המדינה מבקר אותו, לא רק את מנהל האגף, אדוני.

פואד נאסר: אדוני, אני לא בא חס וחלילה לפה לעשות מעצמי מי-יודע-מה.

פואד נאסר: אני כואב את כאבם של הדייגים במדינה הזאת - -

רוני בר-און: בלי ספק.

רוני בר-און: מצבם של הדייגים ירוד בגלל מנהל האגף והתנהלותו, בגלל התנהלות אגף הדיג.

רוני בר-און: לא משרד החקלאות, אלא אגף הדיג במשרד החקלאות.

רוני בר-און: אותו דבר בעניין הדגיגים, אדוני.

רוני בר-און: אני אישית נתתי ביד לכבוד השר שלום שמחון, וביקשתי ממנו אישית שלפני שזה יחליק מידיי שיבדוק את זה.

רוני בר-און: הוא נתן את זה למנהלת הלשכה שלו, ובדקו ולא עשו כלום, מאומה עד שהעניין הזה גרם לנו להעביר את זה למבקר המדינה; אחרת היינו עושים ביחד בדק בית ומתקנים את המעוות.

רוני בר-און: כשמטאטאים מתחת לשטיח זה מה שקורה היום.

רוני בר-און: אני מבקש מכבוד הוועדה המכובדת הזאת להסיק מסקנות, לראות את האשמים ולהעניש אותם בכל החומרה.

רוני בר-און: זה לא תפקיד הוועדה.

פואד נאסר: אני מבקש להעביר בדרכך, אני פונה אליך, אדוני, בכובד ראש.

רוני בר-און: אנחנו רק עוקבים.

רוני בר-און: אל תשאל מה הסמכויות כי הסמכויות הן די מוגבלות בסך-הכול.

רוני בר-און: אנחנו יכולים להציף את הדיון הציבורי ולשמש במה ופה.

רוני בר-און: אנחנו לא מזמינים יס"מ, כל אחד יכול לבוא לדבר - -

פואד נאסר: יפה מאוד.

פואד נאסר: שמחתי שלא היו היום בכניסה יס"מניקים.

רוני בר-און: כל אחד יכול לבוא לדבר: אתם, חברים שלכם ומומחים שפעם ראשונה אנחנו שומעים שיש להם דברים חשובים להגיד ולא שמעו אותם לא במשרד החקלאות ולא כאשר מישהו בדק.

רוני בר-און: גם יושב פה המשנה למנכ"ל משרד מבקר המדינה ומנהל החטיבה שעשה את הדוח הזה יחד עם האנשים שלו, והם שומעים.

רוני בר-און: אם הם שומעים דברים חדשים אז הם ייקחו אותם לתשומת לבם, ובזמנם כשהם יוכלו, כי להם אנחנו גם כן לא נותנים הוראות, יעשו עם החומרים האלה מה שהם רוצים ויבדקו אותם.

רוני בר-און: זה טיב התהליך הזה.

רוני בר-און: אין לנו פה ארון עם מכתבי פיטורים וכיתות יורים והוצאות להורג – לא יודעים לעשות את זה.

רוני בר-און: למרות שלפעמים חבל שאין לנו כלים כאלה, אבל זה החוק במדינת ישראל.

רוני בר-און: אנחנו רק מפקחים על עבודת הממשלה.

רוני בר-און: נכון, אדוני.

רוני בר-און: יושבת השרה, והיא שומעת, ויושב המנכ"ל והוא שומע.

רוני בר-און: דבר אחד שאני כן יכול להבטיח לך הוא שמהדברים ששמענו פה אנחנו נבדוק מה הם עשו בעוד ארבעה-חמישה חודשים.

רוני בר-און: אנחנו לא זורקים את החומר הזה לשום מגרה, והדיון הזה ימשיך להתנהל, ואני אבקש גם לראות את הסקרים שהם הזמינו, ונראה אם הם שמעו גם את פרופ' גופן, ונראה אם הם לקחו לתשומת לבם את הדברים החשובים שאמר מנחם לב בקשר למה שבאמת צריך לעשות, ולמה לא מתעסקים עם הקורמורנים, ונבדוק את העניין הזה שלכאורה מסתמנת פה, לפי הטענה שטעונה בדיקה, שכל מה שדואגים הוא שלבריכות של הקיבוצים יהיה ולא יהיה לא לדייגים של הכינרת ולא - - - .

רוני בר-און: אנחנו נמשיך לבדוק את כל הדברים האלה.

רוני בר-און: אני ער לזה שזאת צעקה מדם לבך, ואני מודה לך שהבאת אותה כאן בשם כל חבריך הדייגים.

רוני בר-און: יש לך עוד משהו להגיד?

פואד נאסר: רק לסיכום בנושא הים התיכון ודלדול הדגה בים התיכון.

פואד נאסר: אני לא רוצה לחזור על דוח מבקר המדינה, הוא אמר את דברו.

פואד נאסר: אין פיקוח כמעט בכלל על הים התיכון.

פואד נאסר: אם אין פיקוח יש הרבה פיראטים, וכולנו יודעים מה קורה לשלל.

פואד נאסר: אז אנחנו מבקשים שיגבירו את נושא האכיפה, שיגבירו את הפיקוח, יוסיפו עוד פקחים, וייתנו את כל המשאבים כדי שיאכפו את החוק כמו שצריך.

פואד נאסר: לנו טוב כדייגים, ולעם ישראל כולו יהיה טוב.

רוני בר-און: תודה רבה לך.

מנחם לב: סליחה, רק משפט אחד שכחתי להגיד, מה זה אלימות פוליטית.

מנחם לב: בקיבוץ עין גב יש מזח.

מנחם לב: קיבלו ממשרד התחבורה 3 מיליון שקל, ממשרד התיירות 3 מיליון שקל, ומשרד החקלאות היה צריך לתת לנו 700 אלף שקל כדי להעמיק את המזח היחידי במכרז.

מנחם לב: בגלל שאני מדבר פה, ואני לא הולך ראש בראש איתם, ראש המועצה אמר שכדאי לנו למשוך את התביעה ואת העתירה כי אחרת לא נקבל את הכסף.

מנחם לב: אני מבקש שהמבקר יבוא ויבדוק את הנושא.

רוני בר-און: ולא קיבלת או כן קיבלת?

מנחם לב: מעכבים את זה, וכל החצים מופנים אליי.

רוני בר-און: טוב.

אורית נוקד: אני נמצאת פה, ואני שומעת פה דברים חדשים שלא היו ידועים לנו בכלל.

אורית נוקד: אני רק מבקשת ממך – אני מבינה את המצב שבו אתם נמצאים, אבל אני חושבת שלהגיד דברים כאלה על מנכ"ל המשרד – אני הייתי מציעה שתחזור בך מהדברים שנאמרו כאן בוועדה.

רוני בר-און: הוא אמר את דעתו.

פואד נאסר: לא אמרתי משהו כדי לפגוע בו, חלילה.

פואד נאסר: אין לנו דברים אישיים.

רוני בר-און: הרי אין ויכוח על כך שהמנכ"ל הוא 10 שנים.

יוסי ישי: לא נפגעתי.

רוני בר-און: ודאי, אנחנו מכירים את מר ישי- -

פואד נאסר: אני גם לא התכוונתי לפגוע, ואם נפגעת אני מתנצל.

יוסי ישי: לא נפגעתי.

פואד נאסר: לא נפגעתי.

רוני בר-און: הרי אין ויכוח על העובדות שמר ישי הוא הרבה שנים - -

יוסי ישי: 12 שנים, לא רק 10.

רוני בר-און: - - תחת שרים שונים שחלקם באופן בולט לא היו אפילו חברים באותה תנועה פוליטית שהוא משתייך אליה.

יוסי ישי: אדוני יודע למי אני משתייך?

יוסי ישי: אני אפילו לא יודע.

רוני בר-און: הביאו אותו על בסיס המקצועיות שלו.

רוני בר-און: אז על הוויכוח של התקופה שלו אין ויכוח.

רוני בר-און: זה שמר נאסר חושב שהמנכ"ל צריך לפטר את עצמו – אני חושב שהמנכ"ל לא חושב ככה.

יוסי ישי: אני אשקול את זה.

רוני בר-און: בזה יש חילוקי דעות.

רוני בר-און: מכל מקום, מר נאסר, שוב תודה לך.

רוני בר-און: יש פה עוד מישהו שבא, הוזעק, הוזמן – רצה לדבר, ולא דיבר?

רוני בר-און: יש פה עוד מישהו לפני שאנחנו עושים את סבב התשובות, שיש לו אינפורמציה שיכולה לתרום, לשפוך אור על הדיון הלא פשוט שמתקיים כאן היום?

רוני בר-און: כן, מי אדוני?

משה שבתאי: משה שבתאי, מבקר משרד החקלאות.

משה שבתאי: אני כמבקר הגשתי ב-2008 דוח ביקורת פנימי על נושא אגף הדיג.

משה שבתאי: רוב הדברים הועלו גם בדוח מבקר המדינה שהיה גם רחב יותר, אבל אולי נקודה אחת קטנה שעלתה בסיכום הדיון אצל שר החקלאות הקודם.

משה שבתאי: הייתה תחנת ממסר ששמרה על קשר עם הדייגים 4XT.

משה שבתאי: המכשירים עדיין ישנם במשרד, אבל לא מופעלים זה 7-6 שנים.

משה שבתאי: שר החקלאות הקודם, בסיכום שלו, דרש להחזיר את הקשר עם הדייגים לתוקף.

משה שבתאי: עד היום זה לא נעשה.

משה שבתאי: אני חושב שזה יש לזה חשיבות גם מבחינת קשר עם הדייגים, וגם עם משהו תומך לנושא סקר דיג.

רוני בר-און: תודה רבה לך, מר שבתאי, דברים חשובים.

רוני בר-און: חברת הכנסת ד"ר מרינה סולודקין.

מרינה סולודקין: אדוני היושב ראש, שמענו את כל הדיון, ואני חושבת שיש ניגוד אינטרסים: משרד החקלאות ובריכות הדגים מצד אחד, וענף אחר לגמרי שמתחרה.

מרינה סולודקין: בגלל ניגוד האינטרסים וכל מה שאנחנו שומעים כאן – לא יהיה תיקון.

מרינה סולודקין: אולי אנחנו צריכים לחשוב יחד עם הגורמים המקצועיים להוציא את ענף הדיג ממשרד החקלאות.

רוני בר-און: דברים מעניינים.

רוני בר-און: אדוני המנכ"ל, אני מוכרח להגיד לך שהתאפקת יפה מאוד גם כשהיו דברים שלא היו קלים.

רוני בר-און: תענה לגוף העניין ולא לגוף האנשים ככל שאתה יכול.

יוסי ישי: רק לגוף העניין, אני אעשה כמיטב יכולתי בקצרה.

יוסי ישי: לגבי השיטור הימי.

יוסי ישי: לאחר שבחנו את ההצעה של משטרת ישראל ובדקנו את זה מול אלטרנטיבות החלטנו שמבחינת שיתוף הפעולה והדאגה לדגה – זה לא בדיוק ב-DNA של משטרת ישראל – חשוב לנו ורצוי לנו להתחבר דווקא עם הרט"ג.

יוסי ישי: אנחנו התחברנו עם הרט"ג גם בכינרת וגם בים התיכון בתוכנית עבודה רב-שנתית, כולל כלי שיט ואחרים.

יוסי ישי: זה לא פוטר את משטרת ישראל לבצע את התפקידים שבסמכותה – פיקוח, שיטור ודברים כאלה.

יוסי ישי: אבל פעולת הפיקוח, אנחנו עושים אותה יחד עם הרט"ג שה-DNA שלנו יותר דומה.

רוני בר-און: אם אגיד לך להביא לישיבה הבאה דוח על הפעילות שלכם – לדוגמה, אני לוקח ממה שאמר נאסר במשפטים האחרונים שלו.

רוני בר-און: הפעילות שלכם בים התיכון באופן שמפריעה לפיראטים להתנהל כפיראטים, והיא פוגעת גם בכם כאחראיים לנושא הדגה וגם למר נאסר כמי שעומד בראש ארגון דייגים שומרי חוק, ולא פיראטים, האם תוכל להשביע את רצוננו שאתה והרט"ג מצאתם לזה מענה ראוי?

יוסי ישי: בהחלט כן.

יוסי ישי: אחר כך אני אשיב גם לפיראטים.

יוסי ישי: למר ליכטמן – השירותים הווטרינריים עברו תהליך הבראה, והיום השירותים במצב אחר לגמרי, בריאים לגמרי.

יוסי ישי: לגבי אגף הדיג – אני פירטתי כאן לגבי ארבעה תחומים.

יוסי ישי: בשלושה תחומים אגף הדיג מתפקד למופת, הצוות שלו מהטובים שקיימים בעולם, ולא אחזור על זה.

יוסי ישי: תחום הדיג הוא בעייתי, ולכן מניתי שלוש-ארבע החלטות שקיבלנו.

יוסי ישי: אני מקווה מאוד שבתוך שנה אם לא יעכבו אותנו גם הענף הזה יבריא.

יוסי ישי: לגבי דברים של ד"ר סונין – כוח אדם מצומצם.

יוסי ישי: הבעיה היא לא בכמות, אלא באיכות.

יוסי ישי: הייתה יחידת אכיפה בדיג שפשוט לא עבדה.

יוסי ישי: לכן הבעיה היא לא כמות, אלא איכות, וגם בזה אנחנו מטפלים.

יוסי ישי: לכן את היחידה הזאת אנחנו מפרקים.

יוסי ישי: האנשים האלה לא עשו את העבודה, ואנחנו מעבירים ליחידה אחרת שעושה את כל נושא הפיקוח והשיטור החקלאי במדינת ישראל, ואני מקווה מאוד שיעשו את זה קודם.

יוסי ישי: לגבי התקציב – התקציב לא עומד בשום פנים ואופן לחלקו היחסי בתוך המכלול, אלא הרבה יותר.

יוסי ישי: גם את זה לאור הערות המבקר, הגדלנו.

יוסי ישי: אני אשמח בישיבה הבאה להגיש לכם דוח לגבי הגדלות התקציב שעשינו בענף הזה, בתחום הדיג, ואיך הוא עומד באופן יחסי לתחומים אחרים.

יוסי ישי: אנחנו נגיש דוח ונראה שמשרד החקלאות מבצע תיקונים יסודיים בענף הזה וגם נותן לו את התקציב המתאים.

רוני בר-און: מה לגבי הטענה של מר לב בעניין 700 אלף שקל - -

יוסי ישי: אני אגיע לזה.

יוסי ישי: זה אחרון ברשימה.

יוסי ישי: הכול רשמתי.

רוני בר-און: בסדר גמור.

רוני בר-און: אתה צודק, זאת הערה נכונה, הייתי צריך להמתין.

יוסי ישי: לגבי הקורמורנים – אי אפשר להכחיד את הקורמורנים.

יוסי ישי: שום ארגון ירוק ושום ארגון טבע לא יאפשר אף על פי שזה מוגדר כעוף פולש.

יוסי ישי: לא ייתנו לנו להכחיד.

יוסי ישי: לא מכחידים במדינת ישראל, מדינה דמוקרטית-מערבית, בעלי חיים.

יוסי ישי: אין דבר כזה.

יוסי ישי: הסמכות הזאת היא בידי רשות הטבע והגנים.

יוסי ישי: גם כאן אני חייב לציין למען הגילוי הנאות משום שמפעם לפעם נאמרו דברים – אדון מנחם לב זכה בשנה שעברה במכרז לגירוש קורמורנים - -

מנחם לב: לפיילוט, לא למכרז.

יוסי ישי: - - והשנה הוא לא זכה במכרז.

יוסי ישי: אז שנדע.

מנחם לב: לא נכון.

יוסי ישי: בעניין הקורמורנים – לא ניתן להכחיד אותם.

יוסי ישי: אם רוצים להכחיד אותם צריך לנסוע אולי לאוקראינה - -

רוני בר-און: הוא לא דיבר איתך על להכחיד.

רוני בר-און: הוא אמר שהוא יודע - -

יוסי ישי: בסדר, אני ממשיך.

יוסי ישי: תקצבנו, יצאנו במכרז, שכרנו שירותים של קבלן לגרש את הקורמורנים.

יוסי ישי: הדרך האופטימלית לגרש את הקורמורנים זה לגרש אותם ממקומות הלינה שלהם – מצמרות העצים, בקרני לייזר – זאת הטכניקה הפשוטה, הזולה והמהירה ביותר.

יוסי ישי: ניסינו לגרש אותם מצמרות העצים.

יוסי ישי: רט"ג שהיא הסמכות החוקית בעניין – ממש התחננתי, עברתי את כל האינסטנציות – רט"ג בשום פנים ואופן לא מאפשרת לנו את זה.

יוסי ישי: הדרך היחידה שהיא מאפשרת לנו זה לגרש אותם מגובה המים.

יוסי ישי: זה אנחנו עושים כמיטב יכולתנו.

יוסי ישי: אם נצליח לשכנע את רט"ג לאפשר לנו גירוש מצמרות העצים אנחנו גם נחסוך בתקציב וגם נגיע לתוצאה טובה יותר.

יוסי ישי: לגבי מצב התחלואה בכינרת – במסגרת השינויים בשירותים הווטרינריים גם כאן

יוסי ישי: השקענו אנרגיה אדירה מכיוון שחיפשו וחיפשו ולא מצאו.

יוסי ישי: בדקו פה ובדקו שם, ולא מצאו.

יוסי ישי: לאחרונה בעקבות בדיקות מעבדה שנעשו במעבדות הטובות ביותר בעולם התגלה וירוס RNA, הוא גם זוהה ממש לאחרונה - -

רוני בר-און: מה זה "לאחרונה"?

יוסי ישי: לפני חודשיים.

יוסי ישי: אני מודה שמנחם לב היה שותף.

יוסי ישי: נעשתה פעולה מאוד אינטנסיבית בעניין, זוהה הנגיף, קוראים לו RMA- -

רוני בר-און: מה הוא עושה?

יוסי ישי: הוא גורם לאיזושהי מחלה.

יוסי ישי: אבל יותר חשוב זה איך מטפלים בזה.

משה גפני: סליחה, קוראים לו VNN ולא RNA

יוסי ישי: לא, אני מחזיק בדיוק מה שראש השירותים הווטרינריים העביר לי עכשיו במייל.

יוסי ישי: הוא כתב: RNA.

משה גפני: לא, זה החומר הגנטי שלו.

קריאות: - - -

רוני בר-און: חברים, למה אתם מערבבים אותנו בריב בין ענקי האקדמיה?

רוני בר-און: מה הוא עושה?

רוני בר-און: לכן שאלתי אותך.

רוני בר-און: מה אכפת לי האותיות.

יוסי ישי: הוא יוצר כל מיני תופעות, בין היתר תופעת העיוורון בדגים ותופעות אחרות.

רוני בר-און: מאה אחוז, ומה אחר כך זה עושה לבני אדם?

יוסי ישי: לא בטוח שזה עושה משהו לבני אדם, אבל זה עלול לסכן את הכינרת.

יוסי ישי: לכן מה שעושים כרגע בשירותים הווטרינריים - -

רוני בר-און: רגע, אל תרוץ איתי, אתה מקפץ לי.

רוני בר-און: עיוורון ולסכן את הכינרת – מה זה אומר, לסכן את הכינרת?

רוני בר-און: אני יושב פה במקום גברת קרסנופולסקי מתל-אביב – לא מסעודה משדרות, אני משתמש בשם "קרסנופולסקי" מתל-אביב – ואני רוצה לדעת מה זה עושה לאנשים שצורכים דגים?

רוני בר-און: מה זה עושה לכינרת?

רוני בר-און: אני רוצה לדעת איך תיראה הכינרת אם לא יטפלו בדבר הזה.

יוסי ישי: הגענו ממש עכשיו למיצוי המחקרים, ולכן קיבלתי עכשיו את התשובות תוך כדי דיון.

יוסי ישי: ידעתי שנמצאים בשלבים אחרונים של הבדיקות, אבל לא ידעתי שכבר הצליחו לשים יד על הנגיף וזיהו אותו.

יוסי ישי: כרגע בשירותים הווטרינריים יושבים על בניית תרכיב כדי למגר את הנגיף הזה.

יוסי ישי: אם אדוני רוצה פרטים נוספים אני מתחייב להציג אותם.

יוסי ישי: אין לי אותם.

רוני בר-און: זה יפגע בדגה?

רוני בר-און: זה ירעיל את הכינרת?

רוני בר-און: אנשים ישתו מים לא- - -

יוסי ישי: אני לא וטרינר.

יוסי ישי: אם צריך אז ראש השירותים הווטרינריים יגיש לוועדה דוח.

רוני בר-און: תוך כמה זמן הוא יגיש את הדוח הזה?

יוסי ישי: תוך שבוע.

רוני בר-און: תודה רבה לך.

רוני בר-און: זה סיכום הוגן למדי.

רוני בר-און: תוך שבוע הדוח הזה יהיה בוועדה, והוא יהיה פתוח לעין הציבור.

רוני בר-און: כל מי שרוצה לדעת ממה דואגים או לא דואגים – הוא יהיה מונח פה.

יוסי ישי: תוך שבוע יהיה דוח.

פלורינה פלג: אפשר נקודה קטנה?

רוני בר-און: אי אפשר.

רוני בר-און: זה לא סימפוזיון.

רוני בר-און: דיברתם בזמנכם.

רוני בר-און: בבקשה, הלאה.

פלורינה פלג: על המחלה - -

רוני בר-און: סליחה, אני לא רוצה לשמוע.

רוני בר-און: תודה רבה.

יוסי ישי: לדבריו של פרופ' גופן.

יוסי ישי: קודם כול גם כאן אני חייב להגיד, למען הגילוי הנאות, פרופ' גופן יחד עם ד"ר סונין הגישו הצעת מחקר למדען הראשי במסגרת המחקרים שלנו.

יוסי ישי: המחקרים עסקו בשני נושאים: שיקום הדיג ומחקרי ממשק הדיג בכינרת.

יוסי ישי: ועדת השיפוט שלא מורכבת מאנשי המשרד – האוניברסיטה העברית ואוניברסיטת תל-אביב, אוניברסיטת חיפה – לא קיבלה את ההצעה שלו.

יוסי ישי: היא קיבלה הצעות של אחרים, ואחרים יוצאים כרגע לדרך.

רוני בר-און: הוא אמר דברים עם תוכן - -

יוסי ישי: אני ממשיך, זה השלב הבא.

יוסי ישי: הכול רשום, אדוני.

יוסי ישי: אני ישבתי ורשמתי.

יוסי ישי: לגבי ההחלטה להשבתת הכינרת – כמו שאמרתי עשינו את זה בשני טאקטים: בטקט הראשון הקמנו צוות משותף של משרד החקלאות והמשרד להגנת הסביבה, שעשה את כל הבדיקות והגיש המלצה מאוד ברורה שגם מקובלת בעולם.

יוסי ישי: מאחר שכשלנו בניסיון להעביר את זה בוועדת הכלכלה עשינו נסיגה.

יוסי ישי: הקמנו צוות נוסף, התייעצו גם עם צוות בינלאומי שהתמחה בעניין, ופרופ' גופן הופיע בפני הוועדה וטען את טענותיו.

יוסי ישי: הוועדה השנייה המורחבת החליטה שיש להשבית את הכינרת, אבל לתקופה קצרה יותר.

יוסי ישי: לגבי הדברים של מר מנחם לב לעניין הרשת הלא חוקית – אני מבקש ממנהל אגף הדיג להגיב.

חיים אנג'וני: הנושא הזה אכן הופיע בדוח מבקר המדינה, שאני נתתי אישור לעבוד ברשתות עין קטנה כשהתקנה מדברת על עין גדולה יותר.

חיים אנג'וני: כשנכנסתי לתפקידי כמנהל אגף הדיג התבררה לי עובדה מאוד פשוטה שהדייגים עובדים בעין רשת 60 כשהתקנה מדברת על 80.

חיים אנג'וני: כשנפגשתי עם הדייגים אמרתי שאי אפשר לעבוד ככה, וסיכמנו על תהליך ביניים.

חיים אנג'וני: כי אם הייתי מטיל עליהם בבת אחת את עין 80 הם היו נשארים בלי פרנסה.

חיים אנג'וני: לכן הלכתי איתם במהלך ביניים.

חיים אנג'וני: כל המשרד היה רתום לעניין, כולל השקעות.

חיים אנג'וני: הטעות היחידה שעשינו, שהיא טעות קשה, ואני מצר עליה, שבעצם לא הבהרנו בתקנות את גודל העין.

חיים אנג'וני: אבל יוצא שכדי ללכת לקראת הדייגים ולא לפגוע בפרנסה שלהם עשיתי מהלך שלא היה תקני, הייתי צריך לתקן אותו בתקנה.

חיים אנג'וני: פה חוסר ניסיון, אני מודה, לא עזר לי בעניין הזה.

חיים אנג'וני: לכן התקופה הייתה קצרה.

חיים אנג'וני: אמרו פה שהדגה קיימת – הייתה פגיעה מסוימת בדגה, אבל מעין 60 הם עברו לעבוד בעין 72.

חיים אנג'וני: המצב השתפר קצת, והיום עובדים בעין 80.

חיים אנג'וני: יש אכיפה.

חיים אנג'וני: לפני חודש וגם לפני שבועיים עדיין נתפסו דייגים שעבדו בעין בגודל של מתחת ל-80.

חיים אנג'וני: מתוך חמש סירות שבדקנו לפני שלושה שבועות – ארבע עבדו ברשת תקנית, אחת עבדה ברשת לא תקנית, וגם תפסנו את הרשתות וגם הפעלנו נגדה את הקנסות.

חיים אנג'וני: אני רוצה להרחיב כאן גם בנושא הבורים שעלה: הנושא הוא מאוד פשוט ומאוד ברור – תבדקו היום ממה מתפרנסים דייגי הכינרת – הפרנסה העיקרית שלהם היא מדג הבורי.

חיים אנג'וני: דג הבורי לא מיוצר בכינרת, לא מוטל בכינרת, אלא כולו פרי הכנסה יזומה של משרד החקלאות ושל רשות המים שמשלמים.

חיים אנג'וני: זאת אומרת רשות המים מתקצבת ב-750 אלף שקל בשנה לאכלס דגיגים בכינרת.

חיים אנג'וני: כל הפרנסה של הדייגים היום מושתתת על הדג הזה.

חיים אנג'וני: כל שנה אנחנו מאכלסים 750 דגים בכינרת – השנה הגדלנו את המספר למיליון.

חיים אנג'וני: עכשיו יש תמיד בעיות – הדגים האלה מופיעים בטבע, ודייגים שאין להם שום קשר לאגף הדיג, על בסיס עסקי, תופסים את הדגיגים האלה בשפכי הנחלים.

חיים אנג'וני: משקי המדגה רוכשים את זה בלי שום קשר לאגף הדיג או למשרד החקלאות – הם לא מתוקצבים – לאכלוס בבריכות שלהם.

חיים אנג'וני: משרד החקלאות לטובת עניין הכינרת יוצא במכרז.

חיים אנג'וני: המכרז אמור להתפרסם בימים הקרובים, והשנה נאכלס מיליון דגיגים בכינרת.

חיים אנג'וני: לכן כל הסיפור של הנושא של ההתקפה של הבורים הוא די תמוה בעיניי.

חיים אנג'וני: לגבי מעגן עין-גב - -

יוסי ישי: תוסיף את העניין של 15% בורי שאנחנו הולכים להביא ממשקי רבייה.

חיים אנג'וני: יש תופעה כלל ים-תיכונית שהדגיגים בנחלים הולכים ומתמעטים.

חיים אנג'וני: המצרים בהיסטריה משום שהם צורכים כ-500 מיליון דגיגים בשנה כי הם מגדלים 250-200 אלף טון בורי – זה המאכל העיקרי במצרים.

חיים אנג'וני: הם בפניקה משום שהדגיגים האלה הולכים ומתמעטים גם במצרים וגם בחופים שלנו.

חיים אנג'וני: לכן יחידות המחקר שלנו בשיתוף עם גורמי מחקר נוספים הצליחו להטיל את הבורי באופן מלאכותי.

חיים אנג'וני: לכן כפיילוט ראשוני השנה אנחנו נאכלס בכינרת כ-15% מהדגיגים האלה שמקורם במכון.

חיים אנג'וני: אם זה יצלח אנחנו נגדיל את הכמויות, וכך נפסיק את הפגיעה בטבע.

חיים אנג'וני: זאת הכוונה שלנו.

חיים אנג'וני: לגבי מעגן עין גב – יעיד פה מר מנחם, שמעגן הדיג בעין-גב שוקם מכספי משרד החקלאות לפני כעשור.

חיים אנג'וני: זאת אומרת כל המעגן הוא מכספי משרד החקלאות.

חיים אנג'וני: לפני שנתיים-שלוש מכספי משרד החקלאות שיקמנו את המעלית שמעלה דגים, כ-700-600 אלף שקל, כולם ממשרד החקלאות.

חיים אנג'וני: כיום עומד על הפרק פרויקט נוסף שמשרד החקלאות החליט להשתתף בו.

חיים אנג'וני: איך הוא ייגמר – אני לא יודע.

רוני בר-און: אבל הטענה היא שאתם מחזיקים אותו בן ערובה לכסף הזה בגלל הבג"ץ שהוא הגיש נגדך.

יוסי ישי: אני יכול להשיב?

רוני בר-און: בבקשה, רצוי.

יוסי ישי: לא היו דברים מעולם.

יוסי ישי: צר לי שכך הדברים נאמרים.

יוסי ישי: אני שומע מזה פעם ראשונה.

יוסי ישי: אני אפילו נפגע מזה.

יוסי ישי: נפגעתי יותר אפילו מהבקשה לשקול את ההתפטרות.

יוסי ישי: זה יותר קל לי מהדבר הזה.

יוסי ישי: כמו שחיים אמר, משרד החקלאות מעבר לתרומה היחסית של הדיג בעין-גב – הרבה מעבר – לדעתי, מבקר המדינה צריך לבקר אותי שהגזמתי בזה.

יוסי ישי: אבל עשינו את זה במודע.

יוסי ישי: משרד החקלאות זה לא רק חקלאות, זה גם כפר וגם תיירות חקלאית היא חלק מהעניין.

יוסי ישי: השקענו סכומי עתק כאשר מפלס הכינרת ירד כדי לייצר עמודי בטון כדי להבטיח את המשך קיומו של המעגן כדי שסירות יוכלו להיכנס.

יוסי ישי: נכון שנכנסות לשם סירות הדיג, אבל נכנסות גם סירות התיירות.

יוסי ישי: אבל עשינו את זה במודע בגלל הכובע הכפול שלנו.

יוסי ישי: אנחנו ממשיכים, ועשינו את זה פעם אחרי פעם.

יוסי ישי: גם הפעם פנה אליי לפני כמה חודשים יושב ראש מנהלת הכינרת, ראש המועצה האזורית עמק הירדן, וביקש מאתנו תקציב נוסף של 600 אלף שקל.

יוסי ישי: הוא קיבל מאתנו תשובה חיובית.

יוסי ישי: לא יודע מה הקשר.

חיים אנג'וני: עוד כמה מילים לגבי ההתייחסות של משרד החקלאות לדייגים.

רוני בר-און: אבל צריך לסיים.

חיים אנג'וני: בחמש השנים האחרונות משרד החקלאות השקיע כ-20 מיליון שקל לשיפור תנאי הדייגים.

חיים אנג'וני: יצאנו במיזם להחליף מנועים חוסכי דלק בים התיכון – כל מנוע כזה זה 400-300 אלף שקל.

חיים אנג'וני: הדייגים קיבלו מענק.

חיים אנג'וני: כמובן, אנחנו יכולים לתת מענקים רק למי שמנהל ספרים.

חיים אנג'וני: מי שלא מנהל ספרים, על-פי חוק, אנחנו לא יכולים לתמוך בו.

חיים אנג'וני: עכשיו ממש מסתיימות עבודות שיקום מעגן עכו שהתרסק לגמרי.

חיים אנג'וני: משרד החקלאות, שהוא לא הבעלים של המעגן, לפי החלטה של שר החקלאות הקודם, משקמים ב-2.5 מיליון שקל את המעגן ומשקיעים גם בשמירה וגם בהגנה, ועושים הרבה פעולות.

חיים אנג'וני: אז להציג פה את משרד החקלאות שלא עושה כלום זה קצת מוגזם.

רוני בר-און: תודה רבה.

רוני בר-און: המנכ"ל, סיימת?

יוסי ישי: סעיף אחד – סעיף אחרון של דברי יושב ראש ועד הדייגים לגבי פיקוח ומניעת פיראטים.

יוסי ישי: זה בדיוק העניין שעסקנו בו בשנה האחרונה.

יוסי ישי: רצינו להוביל רפורמה שתבצע הבחנה ברורה בין דייגים שזה מקום פרנסתם לבין דייגים חובבים.

יוסי ישי: ישבנו איתם, ניהלו איתנו שיחות וישיבות, ונקבע גם נוהל ברור שיוצר את ההבחנה, ובין היתר זה ניהול ספרים.

יוסי ישי: התוצאה של הדבר הזה – לפני כשלושה שבועות-חודש – הפגנה מאורגת ומרוכזת אצלי.

יוסי ישי: בסופו של דבר קראתי להם, שאלתי, מה אתם רוצים.

יוסי ישי: וכרגיל – הם רוצים לעצור את כל הרפורמות שאנחנו עושים בענף.

יוסי ישי: נאלצתי לתת להם שנת הסתגלות.

יוסי ישי: אני מאוד מקווה שבתום שנת ההסתגלות נחזור לרפורמה הזאת כי הרפורמה הזאת היא בשבילם.

רוני בר-און: תודה רבה.

רוני בר-און: השרה, בבקשה.

אורית נוקד: אני רוצה להודות לך, אדוני, על הדיון, על הדרך שניהלת אותו.

אורית נוקד: אני רוצה גם להודות לאנשי מבקר המדינה - -

רוני בר-און: רגע, אני מסכם את הדיון.

רוני בר-און: גם אני מתקשה לעכל את הרעיון שאני מסכם את הדיון.

רוני בר-און: זה בא לי בהפתעה גדולה.

אורית נוקד: הדברים שאמר המנכ"ל הם מבחינתי מספקים.

רוני בר-און: תודה.

רוני בר-און: מר ענר.

בעז ענר: הדיון היה חשוב ביותר.

בעז ענר: נקודה מהותית: הדיג אינו רק בעיה שולית כלכלית, אלא בעיה אקולוגית מהותית שצריך להתייחס אליה בהתאם.

בעז ענר: עלו פה שאלות של ניגודי עניינים בין תת-ענפים בתחום הזה, וזה לתשומת לבו של משרד החקלאות, זה באושיות הטיפול.

יוסי ישי: אני אמרתי שנגיש דוח ביצוע תקציב.

בעז ענר: זה לא תקציב, זה ניגודי אינטרסים שצריך לאזן אותם בין הגורמים השונים, זאת סוגיה מהותית.

יוסי ישי: מקבל.

רוני בר-און: אני מבקש לסכם את הדיון כלהלן: דוח מבקר המדינה העלה נושא לדיון שעוסק בעניין שהוא חלק מתחום הטיפול של משרד החקלאות.

רוני בר-און: הוא מעלה נושאים חשובים ביותר.

רוני בר-און: לעניין ניגודי העניינים אני חושב שזה הרבה מעבר להגדרה הפורמלית של ניגודי עניינים.

רוני בר-און: יש פה התנגשות של כמה עניינים חשובים: שמירה על איכות הסביבה מול הצורך בקיום המדגה, המאבק בין סקטורים שונים של ענף החקלאות: הסקטורים של הקיבוצים, הסקטורים של הדייגים שלא נמנים עם סוג העניין הזה.

רוני בר-און: מרגע שכמו שאמר המשנה למנכ"ל משרד מבקר המדינה, העניין מסור לתחום אחריותו ופעולתו של משרד החקלאות שומה עליו לטפל בניגודי העניינים, בהתנגשות האינטרסים האלה, במכלול העניינים כשכל אחד עומד לעצמו, וכל אחד בעצם מבקש לדחוק את רגליו של האינטרס האחר.

רוני בר-און: לעניין הזה חשובה גם האחריות של האינטרסים הנוגדים לכאורה או המשולבים בין אחריות לנושא החקלאות ופיתוח הכפר שלא תמיד נעים באותו משעול, ולפעמים הם מצטלבים או מתנגשים.

רוני בר-און: אבל ברגע שהממשלה הפקידה את העניין הזה בידי משרד אחד, הוא זה שצריך.

רוני בר-און: מחוץ להחלטה, אני מנסה להזכיר שהיו ימים בממשלות ישראל ששר החקלאות היה גם השר לפיתוח הסביבה או לאיכות הסביבה, שאין סתירה גדולה מהדבר הזה.

רוני בר-און: אבל מישהו אז חשב שאדם אחד יכול לנהל את הדבר הזה, ואת המחירים שילמו גם בחקלאות וגם באיכות הסביבה.

רוני בר-און: מעבר לעניין הזה יש פה כמה עניינים שהוועדה מצפה ממשרד החקלאות להסדיר במהירות לקראת דיון המעקב שאנחנו נקיים כפי שאנחנו עושים בעניינים אחרים אחרי הדרך שבה המשרד המבוקר מתקן את הליקויים בתוך תקופה שלא תעלה על שישה חודשים.

רוני בר-און: אנחנו נשוב ונתכנס כאן ונבחן את הטענות המקצועיות שעלו כאן.

רוני בר-און: הערותיהם המקצועיות של ד"ר אורן סונין וגם של פרופ' משה גופן או לא נשמעו בכלל או נשמעו ולא התקבלו.

רוני בר-און: והעובדה שהתוצאות, לפחות על-פי הביקורת, אם נשתמש בלשון המעטה, הן לא תוצאות שהמשרד היה רוצה בהן וגם הציבוריות הישראלית שמתבוננת על ביצועי המשרד לא היו רוצים בהן.

רוני בר-און: אנחנו מצפים לראות פה התנהלות אמיצה ופתוחה גם אם מדובר בדעות או בפרסונות שהן לא בהכרח חביבות על המשרד.

רוני בר-און: המשרד חייב לשקול ולשמוע גם אנשים שדעתו לא נוחה מהם.

רוני בר-און: הוא, כמובן, יכול לקבל את החלטתו, והוא יישא בתוצאות, אבל לשמוע הוא חייב לשמוע גם דעות אחרות.

רוני בר-און: עניינים נוספים שאנחנו נבקש לשמוע עליהם ולקבל את התשובות עליהם הם השאלות בעניין הווירוס שהבטיחו לנו לקבל תשובה כתובה בתוך שבוע.

רוני בר-און: שאלת הסקרים, שעל-פי תשובת המנכ"ל תוקצבו, הוזמנו ויצאו אל הדרך במהלך 2011 – אנחנו מבקשים לקבל סטטוס איפה הם נמצאים ועד כמה הם התקדמו הלאה.

רוני בר-און: בזה אפשר למצות בשלב זה את הדיון.

רוני בר-און: אנחנו נמשיך, כאמור, ונקיים דיון מעקב בעניין זה בתוך פרק זמן שלא יעלה על שישה חודשים.

רוני בר-און: אני מודה לכל המשתתפים, בעיקר על אורך הרוח, גם אם היו פה אנשים שנראה היה שהעניין בוער בעצמותיהם.

רוני בר-און: תודה רבה לכולם.